13:50 / 10.10.2018 2106 pdf Ўқиш режими + -\nАссалому алайкум! Жавоб учун олдиндан ташаккур. Ёшим 21 да, опаминг ёши 23 да. Алҳамдулиллаҳ беш вақт намозни канда қилмаймиз. Ўзимиз ўрта хол оиламиз, онам бизни ёлғиз ўзлари катта қиляптилар. Шу кунларда уйимизга совчилар келаяпти. Лекин негадир уйимизни, ўзимизни кўриб қайтиб кетишяпти. Саволим шуки, бундай ҳолатларда нима қилиш керак?\n«Роббим, менга солиҳлардан ҳадя эт», – деди.\n(Соффаат сураси, 100-оят)\nушбу дуони кўпроқ ўқинг.\n12:02 / 10.10.2018 1523\n13:56 / 11.10.2018 1067\n8355 08:00 / 15.04.2018\nҚайнотани “ота” деб бўлмайдими?\nУшбу ҳадисни тушунтириб берсангиз .Бир киши у отаси эмаслигини билиб туриб чақирса, у биздан эмас, у дўзахдан ўзига жой тайёрласин,. Бухорий ва Муслим ривояти. давоми...\n2290 14:17 / 24.04.2016\nМен 29 ёшимдан бошлаб намоз ўқишни бошладим. Ўн йиллик намозим қазо бўлган...\nСАВОЛ Мен 29 ёшимдан бошлаб намоз ўқишни бошладим. Ўн йиллик намозим қазо бўлган. Қазо намозларини қандай адо этайЖАВОБ Бисмиллаҳир роҳманир роҳийм.Қазо намоз давоми...\n2589 20:09 / 27.04.2016\nСаволАссаламу алайкум Ҳурматли устозлар, бир инсон бир гуноҳ ишдан тийилишга қасам ичсаю, кeйин қасамни бузиб қўйса каффорати вожиб бўлади. Каффорат адо давоми...\n2167 06:10 / 11.07.2018


Сергей Лушан: Пенальти ҳаммасини ҳал қилди - Zamin.uz\n23:28 / 03.03.2015\nСергей Лушан: Пенальти ҳаммасини ҳал қилди\nОсиё Чемпионлар лигаси доирасида "Бунёдкор" ва "Персеполис" клублари ўртасида кечган учрашувдан сўнг (0:1) ўтказилган матбуот анжуманининг иккинчи қисмида "қалдирғочлар" бош мураббийи Сергей Лушан иштирок этди. Аввало мураббийдан ўйин ҳақидаги фикрини билдириш сўралди.\n- Бу ўйин ҳақида қандай фикр билдириш мумкин? Биз кучли жамоага мағлуб бўлдик. Футболда шунақаси ҳам учраб туради. Мен кеча ҳам энг кучли жамоага қарши ўйнашимизни айтган эдим. Шундай бўлиб чиқди ҳам.\n- Жамоа ўйинига тезкорлик етишмади...\n- Футболда 90 дақиқа тўлиқ тезкор ўйин кўрсатиш мумкин эмас. Қайсидир вазиятларда жамоа ўйинига нимадир етмай қолди. Керак бўлмаган жойда пеналти ишлаб бердик. Охирги дақиқаларда эса босим уюштиришни уддалай олмадик. Футболчилар ғалаба қозонишни жуда истаган эдилар. Афтидан ҳаддан ортиқ истак уларга панд берди, шекилли. Биз охиригача курашамиз. Футболчиларга ҳеч қандай эътирозим йўқ.\n- Элдор Шомуродов яхши ўйнай олмади. Нима учун Шодиев асосий таркибда ўйнамади?\n- Шомуродов ўз олдига қўйилган вазифани 90 фоизга бажарди. У ўз ишини қила олди. Шодиевга келсак, у 90 дақиқа ўйнай олмас эди. Шу сабабли захирада олиб қолдик. У жарима майдончаси футболчиси. Агарда майдонга тушгани захоти гол урганида, ҳаммаси жойида бўларди.\n- Нима учун Сардор Рашидов юқоридан келадиган тўплар учун курашмайди?\n- Бу саволни Сардорнинг ўзига бериш керак. У машғулотларда ўзини яхши кўрсатади. Балки ўйин вақтида буни уддалай олмас. Аслида мукаммал футболчининг ўзи бўлмайди. Сардор бошқа томонлама кучли.\n- Шомуродов 90 фоизга ўз олдига қўйилган вазифани бажарганини айтдингиз. Аммо у тўп йўқотиш билан машғул бўлдику?\n- Сиз ўйинни кўрдингизми? Элдор бор йўғи тўрт марта тўп йўқотди. Биз рақибдан келиб чиқиб унинг олдинда рақибга босим уюштиришни айтган эдик. У бу вазифани бажара олди. Шодиев эса фақат жарима майдончасида ўйнай оларди. У ҳам вақти келгани заҳоти ўйинга қўшилди ва яхши ўйнади. Шомуродов эса ҳали ёш бола ва бу болакай қўлидан келган барча ишни қилишга интилди. Агарда у гол урганида, қаҳрамон бўларди. Биз ишлашда давом этмоқдамиз. Жамоамиз энди шаклланиб келмоқда. Биз келажак учун интиляпмиз.\n- Кейинги ўйинда қандай таркибни туширишни режалаштирмоқдасиз. Ўзгаришлар бўладими?\n- Бу ҳақида ҳозир ҳеч нарса дея олмайман. Буни фақат кейинги ўйин олдидан ҳал қиламиз.\n- Рақиб жамоа бош мураббийи "Бунёдкор" ўйинини тўлиқ ўрганганини айтди. Аммо сизда ҳам рақибни ўрганиш учун имконият бўлган. Бундан фойдалана олдим, деб ўйлайсизми?\n- Биз ўйинга яхши тайёрланган эдик. Аммо ўз хатомиз эвазига уни бой бердик. Пенальти ҳаммасини ҳал қилди. Биз учун бу аламли мағлубият албатта. Аммо бунга боғланиб қолмасдан, кейинги ўйинларда ғалаба қозониш учун ҳаракат қилишимиз керак.\nЯнгиликлар » Спорт » Сергей Лушан: Пенальти ҳаммасини ҳал қилди


«Жиззах» ЭИЗ Сирдарё филиалида 7 та янги лойиҳа амалга оширилади | NORMA.UZ\n«Жиззах» ЭИЗ Сирдарё филиалида 7 та янги лойиҳа амалга оширилади\nПрезидентнинг 10.08.2017 йилдаги Ф-5146-сон фармойиши билан 2017-2019 йилларда «Жиззах» ЭИЗ Сирдарё филиали ҳудудида амалга ошириладиган инвестиция лойиҳалари рўйхати белгиланди. Ҳужжат давлат раҳбари сайтида жойлаштирилган.\nЭслатиб ўтамиз, «Жиззах» ЭИЗ Сирдарё вилояти Сирдарё туманидаги филиали билан Президентнинг 18.03.2017 йилдаги ПФ-4516-сон фармони билан ташкил этилган.\nБелгиланган даврда хорижий инвестицияларни жалб қилган ҳолда жами 7 та лойиҳани амалга ошириш режалаштирилаётир. Смесителлар учун рухли бандлар, эшик қулф ва ошиқ-мошиқлари, латун ва мисли фитинглар, рухли смесителлар, тайёр чарм товарлар, чарм-атторлик буюмлари ва чарм пойабзал ишлаб чиқариш ташкил этилади.\nИшлаб чиқариладиган маҳсулотларнинг экспорт улуши 30%дан 50%гачани ташкил этади. Лойиҳаларни амалга ошириш 630 янги иш ўринларини яратиш имконини беради. Лойиҳаларнинг умумий қиймати 40 млн АҚШ долларини ташкил этади.\nБундан ташқари, «Жиззах» ЭИЗ Сирдарё филиалида қурилаётган “Осиё боғи”нинг номи “Ўзбекистон-Хитой дўстлик боғига” ўзгартирилди. Мамлакатимизда ишлаб чиқарилмайдиган, боғни барпо этиш учун зарур бўлган асбоб-ускуналар, машиналар, материаллар, бутловчи буюмлар божхона тўловларидан озод этилади (божхона расмийлаштируви учун йиғимлар бундан мустасно).\nШунингдек, ҳужжат билан Инвестиция лойиҳаларини амалга оширишни жадаллаштириш, шунингдек «Жиззах» ЭИЗ Сирдарё филиали фалиятини янада такомиллаштириш ва самарадорлигини ошириш бўйича амалий чора-тадбирлар режаси қабул қилинди.\n«Ёшлик II» кони йилига 2 млн тоннагача руда беради\nЎзбекистон машинасозлик учун мустаҳкамловчи қисмларни маҳаллийлаштиради\n“Женерал Моторс Ўзбекистон” АЖнинг барча енгил автомобиль моделлари – сўмга сотилади\n«Ташаббус-2017» танлови ғолиблари эълон қилинди\nИмтиёз учун ҳуқуқни маълумотнома-ҳисоб-китоб тасдиқлайди\nМеҳнатни муҳофаза қилиш бўйича мутахассислар қаерда қандай малака оширишдан ўтади?


Новқат воқеалари Сталин репрессиясига қиëсланмоқда\nҲизбут-Таҳрир аъзолари исломий халифатни фақат тинч усуллар билан барпо этиш асосий мафкуралари эканини мунтазам таъкидлаб келмоқдалар.\nАйрим новқатликлар 1 октябр кунги тошбўрон ҳизбчилар томонидан амалга оширилган бўлса-да, ҳукумат тарафидан махсус уюштирилган, деган фикрдалар. Расмийлар эса буни инкор қилмоқдалар.\nАввал хабар қилганимиздек, Ўш вилоятига қарашли Новқат туманида 1 октябр куни Ҳайит байрамининг марказий майдонда нишонланишига рухсат берилмаганидан норози бўлган бир гуруҳ мусулмонлар туман давлат маъмурияти биносини тошбўрон қилгандилар.\nКўп ўтмай Ўш вилоят ички ишлар бошқармаси тошбўронни “Ҳизбут-Таҳрир” партияси вакиллари уюштиргани тўғрисида маълумот тарқатганд ва партиянинг ўттиздан зиёд вакилини ҳибсга олган эди. Бироқ айрим новқатликлар тартибсизликларни уюштиришда расмийлар қўли борлигини таъкидламоқдалар.\n- “Ҳизбут-Таҳрир” оқимидаги кучларнинг асосий бир қисми бизнинг Новқатда жойлашган. Ҳизбчилар орасида фақат ўзбеклар эмас, қирғиз миллатига мансуб фаоллар ҳам жуда кўп. Мен тошбўрон ўшаларнинг танобини тортиб қўйиш учун давлат томонидан махсус уюштирилган, деб ўйлайман. Ишни шу даражага етказмай, тегишли қарор қабул қилишиб, тўхтатиб қўйишса ҳам бўларди. “Ҳизбут-Таҳрир” йигитлари ҳокимият биносига бориб, жанжал чиқаришидан ўн минут ўтар-ўтмай, у ерга Спецназ билан ОМОН (милициянинг махсус тайёргарликдан ўтган бўлинмалари назарда тутилмоқда – таҳр.) етиб бориши тошбўрон махсус уюштирилган, дейишга асос бўла олади, - деди новқатлик Қосимжон Раҳмиев.\nРаҳмиев юз берган нохуш ҳодисада аввало туман раҳбарларини айблайди:\n- Тартибсизликлар келиб чиқишига туман ҳокими Алиевнинг ўзи сабабчи бўлган. Чунки “Ҳизбут-Тахрир” йигитлари беш-олти йилдан буён саховатли одамлардан пул йиғиб, ҳайит маросимларида ош тарқатиб, лотерея ўйинларини уюштириб, халқ ичида маросимни диний тусда ўтказиш ҳаракатида юрганлар. Буни туман раҳбарлари маъқуллаб, ўзлари бош бўлиб, ҳизбчиларга ҳамтовоқ бўлиб юрган. Кечаги ҳайитдан бир кун аввал туман ҳокимининг ўзи байрамни марказий боғда ўтказишга рухсат берган. Бу кишилар харажатларни олиб келиб, ишни бошлаймиз, деб турганларида, ҳоким байрам боғда ўтказилмаслигини айтган. Кейин: “Стадионга боринглар”, деган, булар стадионга борганларида, у ердан ҳам милиционерлар қайтарган. Шундан сўнг ҳокимиятга келиб, ҳокимни чақириб, “шу ерда ўтказамиз”, деб талаб қўйганларида, ҳоким: “қўлингдан келганини қил”, деган, - деди Қосимжон Раҳмиев.\nБироқ қирғиз расмийлари бундай иддаоларни асоссиз, деб ҳисоблайдилар. Қирғизистон ички ишлар вазирининг ўринбосари Жениш Жақипов оммавий ахборот воситалари орқали 1 октябрдаги тартибсизликларни “Ҳизбут-Таҳрир” партияси аъзолари уюштирганини ва улар қонун доирасида жазоланишини билдирди:\n- Омманинг ҳаракати, уларнинг орасида, асосан, ёшлар ва ёш болали аёлларнинг кўплиги бунинг “Ҳизбут-Таҳрир” етакчилари томонидан атай уюштирилганига далил бўлади. Тадбирда иштирок этган “Ҳизбут-Таҳрир” аъзолари оммавий тартибсизликлар уюштирганлик моддаси бўйича жазоланадилар, негаки тадбир ўтказиш услуби бунинг олдиндан уюштирилганлигини кўрсатиб турибди, - деганди Жениш Жақипов.\nОрадан бир неча кун ўтиб, Ўш вилоят ички ишлар бошқармаси матбуот хизмати воқеа юзасидан 31 нафар ҳизбчи қўлга олинганини, уларни тергов якунига қадар ҳибсда сақлашга санкция берилганини маълум қилган. Уларга оммавий тартибсизликлар уюштирганлик, ёш ўспиринларни жиноятга жалб қилганлик, шунингдек, давлат мулкига зарар етказганлик, ҳуқуқ-тартибот идоралари ходимларига қарши куч ишлатганлик айблари қўйилган.\nАммо воқеа юзасидан қўлга олинган Адҳам ва Холдор Исақовнинг адвокати Улуғбек Усмонов қўлга олинган одамларнинг сони тахминан 100 кишига етганини айтади.\n- 5-тергов ҳибсхонаси ва МХХ ертўласида юзга яқин одам бор. Масалан, тергов вақтида терговчиларга гапирсак, “Оқ уй”дан (Қирғизистонда Ҳукумат уйи – таҳр.) буюртма бўлган, деган гаплар бўляпти. Ахир биз 1937 йилда яшамаяпмиз-ку, 2008 йилда яшаяпмиз. 1937 йилда Сталин пайтида репрессия бўлган, гуноҳи борми-йўқми - кечаси келиб, уйидан олиб кетишган. Ҳозир худди ўшандай бўляпти, - деди адвокат Улуғбек Усмонов.


Газета Норма маслахатчи / 2021 год / № 29 / Қонунчиликдаги янгиликлар\n«Лицензиялаш, рухсат бериш ва хабардор қилиш тартиб-таомиллари тўғрисида»ги 14.07.2021 йилдаги ЎРҚ-701-сон Қонун қабул қилинди.\nҚонунда қуйидагилар белгиланган:\n● лицензиялаш ва рухсат бериш тартиб-таомилларини жорий этиш учун асослар;\nВазирлар Маҳкамаси ва Адлия вазирлиги ҳузуридаги Давлат хизматлари агентлигининг лицензиялаш, рухсат бериш ва хабардор қилиш тартиб-таомиллари соҳасидаги ваколатлари;\n«Лицензия» ахборот тизими махсус электрон тизимни, шунингдек лицензиялар, рухсат этиш хусусиятига эга ҳужжатлар ва хабарномалар реестрларини юритиш тартиби;\n● фаолият турлари:\n1) амалга оширилиши учун лицензияларни олиш талаб қилинадиган (1-илова);\n2) амалга оширилиши учун рухсат этиш хусусиятига эга ҳужжатларни олиш талаб этиладиган (2-илова);\n3) ваколатли органларни хабардор қилиш тартибида амалга ошириладиган (3-илова).\n● лицензияларнинг ва рухсат этиш хусусиятига эга ҳужжатларнинг амал қилиш муддатлари, шунингдек уларни узайтириш тартиби;\n● лицензияни ёки рухсат этиш хусусиятига эга ҳужжатни бериш тўғрисидаги аризаларини кўриб чиқиш, уларни қайта расмийлаштириш, ўзгартириш, бекор қилиш ва амал қилишини тугатиш тартиби;\n● лицензияни ва рухсат этиш хусусиятига эга ҳужжатни беришни рад этиш, шунингдек уларнинг амал қилишини тўхтатиб туриш учун асослар;\n● хабардор қилиш тартибида амалга ошириладиган фаолият (ҳаракатлар)га қўйиладиган талаблар ва шартлар;\n● хабарнома юбориш ва уни ҳисобга олиш тартиби ва қабул қилинмаслиги учун асослар ва бошқалар.\n● интеллектуал мулк объектларидан фойдаланиш, шунингдек комплекс тадбиркорлик лицензияси шартномаси (франшизинг тўғрисидаги шартнома) асосида амалга ошириладиган тадбиркорлик фаолияти;\n● тадбиркорлик субъектларини, битимларни, ҳуқуқларни ва мол-мулкни давлат рўйхатидан ўтказиш ҳамда ҳисобга қўйиш;\n● аккредитация қилиш, сертификатлаштириш, стандартлаштириш, метрология ва техник жиҳатдан тартибга солиш;\n● давлат экологик экспертизаси;\n● атом энергиясидан фойдаланиш соҳасидаги фаолият;\n● Қонуннинг 2-иловасида кўрсатилмаган рухсат этиш хусусиятига эга ҳужжатларни жисмоний шахсларга бериш билан боғлиқ муносабатларга нисбатан татбиқ этилмайди.\nЛицензия фаолиятнинг ҳар бир лицензияланадиган тури учун алоҳида берилади. Лицензия талабгорнинг аризасига мувофиқ лицензияланадиган фаолият турининг кичик турига (кичик турларига) берилиши мумкин.\nЛицензияларнинг амал қилиш муддати чекланмаган, бундан қуйидагиларни амалга ошириш учун лицензиялар мустасно:\n● тиббий фаолият ва фармацевтика фаолияти;\n● гиёҳвандлик воситалари, психотроп моддалар ва прекурсорларнинг муомалада бўлиши билан боғлиқ фаолият;\n● таркибида тетрагидроканнабинол гиёҳвандлик воситасининг миқдори 0,2%гача бўлган каннабис ўсимлигини гиёҳвандлик воситалари ва психотроп моддаларни ишлаб чиқариш ёки тайёрлаш билан боғлиқ бўлмаган саноат мақсадларида етиштириш, олиб кириш (олиб чиқиш), қайта ишлаш, сақлаш, реализация қилиш (бериш), олиш ва ташиш фаолияти;\n● кўчма радиотелефон (уяли) алоқадан ва телерадиоэшиттиришларни тарқатиш тармоқларидан фойдаланиш ҳамда уларнинг хизматларини кўрсатиш билан боғлиқ фаолият;\n● нефтни, газни (шу жумладан сиқилган табиий ва суюлтирилган углеводород газини) ҳамда газ конденсатини қазиб олиш, қайта ишлаш ва реализация қилиш соҳасидаги фаолият;\n● аффинаж фаолияти.\nРухсат этиш хусусиятига эга ҳужжатнинг амал қилиш муддати, қоида тариқасида, чекланмайди, бундан рухсат бериш тартиб-таомилларидан ўтиш тартиби тўғрисидаги низомларда ва уларнинг паспортларида назарда тутилган ҳоллар, шунингдек бир марталик ҳаракатни бажариш учун бериладиган рухсат этиш хусусиятига эга ҳужжатлар мустасно.\nТалабгорларнинг лицензиялар ёки рухсат этиш хусусиятига эга ҳужжатларни бериш тўғрисидаги аризалари, шунингдек уларга илова қилинган ҳужжатлар махсус электрон тизим воситасида ёки ЯИДХП орқали қабул қилинади.\nТалабгорнинг аризаси барча зарур ҳужжатлар билан қабул қилиб олинган санадан эътиборан ваколатли орган томонидан уни кўриб чиқиш, лицензияни ёки рухсат этиш хусусиятига эга ҳужжатни бериш ёхуд уни беришни рад этиш муддати 20 иш кунидан ошмаслиги керак.\n3-иловада кўрсатилган фаолият (ҳаракатлар) турларини (кичик турларини) амалга ошириш учун бу ҳақда ваколатли органни хабардор қилиш талаб этилади. Хабардор қилиш тартибида амалга ошириладиган фаолият (ҳаракатлар)га қўйиладиган талаблар ва шартлар Вазирлар Маҳкамаси томонидан хабардор қилиш тартибида амалга ошириладиган фаолият (ҳаракатлар)нинг ҳар бир тури бўйича тасдиқланган хабардор қилиш тартиби тўғрисидаги ягона низомда ва паспортларда кўрсатилади.\nЛицензия, рухсат бериш ва хабардор қилиш талаблари ҳамда шартларига риоя этилиши устидан давлат назорати қуйидаги шаклларда амалга оширилади:\n● махсус электрон тизим воситасида лицензия, рухсат бериш ва хабардор қилиш талаблари ҳамда шартларига риоя этилиши устидан масофавий назорат;\n● лицензия, рухсат бериш ва хабардор қилиш талаблари ҳамда шартларига риоя этилишини асослар мавжуд бўлган тақдирда ва қонунчиликда белгиланган тартибда жойга чиққан ҳолда текшириш;\n● лицензиатларнинг, фаолиятни рухсат этиш хусусиятига эга ҳужжатлар асосида амалга оширувчи шахсларнинг, хабардор қилувчиларнинг фаолияти билан боғлиқ статистик ахборотни ҳамда улардан сўраб олинадиган маълумотларни таҳлил қилиш.\nЛицензиялаш, рухсат бериш ва хабардор қилиш тартиб-таомиллари соҳасидаги ҳуқуқбузарликлар учун жисмоний шахслар қонунга мувофиқ жиноий ва (ёки) маъмурий жавобгарликка тортилади.\nҲужжат Қонун ҳужжатлари маълумотлари миллий базасида (lex.uz) эълон қилинган ва 15.07.2021 йилдан кучга кирди.


Кечки дайжест: 1 октябрнинг энг муҳим хабарлари\n19:58 / 01.10.2016\nЯкунланиб бораётган 1 октябрь Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nШу йилнинг сентябрь ойи ўрталарида Ўзбекистон Президенти вазифасини бажарувчи, бош вазир Шавкат Мирзиёев Тошкент шаҳридаги қурилиш-ободонлаштириш ишлари билан танишиш мақсадида Юнусобод ва Мирзо-Улубек туманларига ташриф буюрган эди.\nБангладешда 80 ёшли кишига ўхшаш чақалоқ дунёга келди\nБангладешнинг Булбария қишлоғида истиқомат қилувчи жуфтлик оиласида прожерия хасталиги билан касалланган чақалоқ дунёга келди.\nРоссия ташқи ишлар вазири MH17 рейси фалокати учун узр сўрашдан бош тортди\nРоссия ташқи ишлар вазири Сергей Лавров MH17 рейси фалокати учун халқаро комиссия ҳисоботи билан боғлиқ ҳолда узр сўрашдан бош тортди. Ҳисоботга кўра, самолёт уриб туширилган "Бук" ракета мажмуаси Донбассга Россиядан келтирилган, сўнгра яна қайтариб олиб кетилган.\nАҚШда 11 сентябрь воқеалари юзасидан Саудия Арабистонига қарши илк ариза топширилди\nАҚШлик аёл Саудия Арабистони подшоҳлигига қарши аризаси билан Америка судига мурожаат қилган. Бу ҳодиса, 2001 йил 11 сентябрь воқеаларида ҳалок бўлганларнинг оила аъзоларига шундай ариза топширишга рухсат берувчи қонун қабул қилинганидан икки кун ўтгач, юз берган.\nРоссия БМТ Хавфсизлик Кенгашини бошқарди\n1 октябрдан бошлаб Россия БМТ Хавфсизлик Кенгашини бошқаради. Айнан мана шу ойда БМТ Бош котиби номзодига сайлов жараёни якунланиши эҳтимоли бор.\nҚирғизистон Президентнинг келишини кутмоқда\nМосквадаги Марказий клиник шифохонада даволаниш курсидан ўтган Қирғиз Республикаси президенти Алмазбек Атамбаев бугун 1 октябрь куни ватанига қайтиб келади, дея хабар қилмоқдаРИА Новости агентлиги Қирғизистон президенти аппарати вакилига асосланган ҳолда.\nХХР ўзининг 67 йиллигини ажойиб манрзаралар оғушида нишонламоқда (фотожамланма)\nҲар йили 1 октябрда ХХРнинг энг асосий давлат байрами нишонланади. 1949 йилнинг 1 октябрида Пекиндаги Тяньаньмэнь майдонида Хитой Халқ Республикасининг ташкил топганлиги ҳақида маълум қилинган.\nKomatsu компанияси ҳайдовчисиз самосвалини намойиш этди\nБугунги кун автомобилсозлик саноатида кўплаб муқобил бошқарув тизимига эга транспорт воситалари ишлаб чиқилмоқда.\nSamsung компанияси ўзининг янги авлод юпқа смартфонини тақдим этди\nSamsung Electronics компанияси янги авлод Galaxy A8 смартфонини расман тақдим этди. У ўтган йилнинг ўрталарида сотувга чиқарилган ва компаниянинг энг ингичка смартфони бўлиб турган Galaxy A8 ўрнини эгаллайди.


V8 компрессор бензинли Cadillac Escalade – Avto Olam\nAvto Olam > Blog > Автодайджест > V8 компрессор бензинли Cadillac Escalade\nPayshanba Fevral 18th, 2021.\nGeneral Motors 6,2 литр ҳажмли V8 компрессор бензинли Cadillac Escalade автомобилини ишлаб чиқаради. Escalade тўлиқ ўлчамли йўлтанламаснинг спорт версияси 2021 модел йилида пайдо бўлади. Escalade кучайтиргич мосламаси билан 600дан ортиқ от кучига эга бўлади ва Jeep Grand Cherokee Trackhawk билан рақобатлаша олади.\nGeneral Motors маркетологлари кучли Jeep Grand Cherokee Trackhawk, Dodge Durango SRT Hellcat ва Mercedes-AMG GLS 63 сотувлари ҳажмини ҳисоблаб, юқори самарали йўлтанламаслар бозорига эътибор қаратди.\nGM “зарядланган” йўлтанламасларни яратишда ҳеч қандай техник тўсиқларга эга эмас: GMT T1XX архитектураси янада кучлироқ мотор ўрнатиш ва шунчаки привод кучайтиргич мосламасини ўрнатиб, 6,2 литр ҳажмли V8 қувватини ошириш имконини беради.\nБосимли топ версиясини нафақат Cadillac Escalade, балки платформали Chevrolet Tahoe ва GMC Yukon ҳам олиши мумкин. Айни пайтда, учта йўлтанламаснинг барчаси 426 от кучи ва 623 Нм айланиш кучини ривожлантирувчи атмосферали 6,2 литр ҳажмли V8 билан жиҳозланмоқда.


Ҳомиладорликка тайёргарлик кўриш — Dilkashradio.com\nАссалому алайкум азизлар. Аёл фарзанд кўришга тайёргарлик кўрар экан, бу даврда ўзини ҳамда туғилажак фарзандини эҳтиёт қилиши керак. Ҳомиладорлик даврида ривожланадиган асоратларнинг аксарият қисмини тўғри тайёргарлик кўриш билан тўхтатиш мумкинлиги исботланган. Айниқса, етишмаётган витаминларни тўлдириш, кўрикдан ўтиш, эҳтимоли бўлган касалликка, ҳолатига, ўзига юқтирувчанлигига ташхис қўйиш ва уларни тузатишларни айтиб ўтиш мумкин. Зарарли таъсирлар олдиндан аниқланса, уларни буткул йўқотиш мумкин бўлган ҳолатлар бор: масалан, қизилчага қарши иммунитетнинг йўқлигини айтиш мумкин. Битта эмлаш орқали ушбу муаммо ҳақида унутиш мумкин, ҳомиладорлик вақтида ҳам ушбу дард ҳақида умуман эсламаслигингиз мумкин. Фақат эмлашдан сўнг ҳомиладор бўлишдан аввал 3 ой сақланиш кераклигини айтиб ўтишни истар эдик.\nАкс ҳолда 9 ой стресс да, доимий таҳлил, Худо асрасин, 50 % ҳолатда ҳомила нуқсонли бўлиш эҳтимоли бор бўлиб, шифокорлар ҳомилани олиб ташлашни тавсия этадилар. Ҳомиладорликка тайёрланаётган вақтда 150 мкг калий йодид, ҳомиладорлик вақтида эса, 200 мкг калий йодид қабул қилиш ҳомиладор аёл ва чақалоқнинг йод танқислиги касаллиги муаммосининг ечими бўла олади шунингдек, ақлий заифликнинг олдини олади. Маълумотларга кўра, дунёда 20 млн киши йод танқислиги сабабли ақлий заиф бўлиб, бундай ҳолатни олдини олиш мумкин бўлган вазиятлардан биридир. Қалқонсимон безнинг фаолияти пасайишини ўз вақтида керакли миқдорда гормон қабул қилиш билан осон ҳал қилинади. Бу шунингдек, яширин, сурункали, олдин ташхис қўйилмаган инфекцияларга ҳам тегишлидир.\nШамоллаш жараёнини даволаш аксарият ҳолларда сабаб бўладиган чала туғилиш ва ҳомиладорликнинг инфекциявий асоратининг олдини олиш имконини беради. Буткул ҳал қилиб бўлмайдиган ҳолатлар бор, лекин уларга ҳомиладорликкача ташхис қўйиш ёрдамида даволовчи шифокор эҳтимоли мавжуд асоратларни олдиндан айтиб бериш, уларга тайёр туриш ва ўз вақтида уларни тузатиш чораларини кўриш имконини беради. Аёл кишининг айнан шундай йўл тутиши, яъни ҳомиладор бўлмасдан аввал дори-дармонларни қабул қилиши билан ҳомиладорлик даврида жиддий муаммоларнинг олдини олади. Баъзан аёллар кўрикдан ўтишни ҳоҳламайдилар, буни уларни ҳеч нарса безовта қилмаётгани ва ўзларини яхши ҳис қилаётганлари билан изоҳлайдилар. Аммо ёмон тараф ҳам шундаки, ҳомиладор бўлмасдан аввал аёл ўзини яхши ҳис этади, уни кўп нарса безовта қилмайди, лекин айнан ҳомиладорлик даврида асоратларининг кўп қисми юзага чиқади.\nҲомиладорлик даврида витамин қабул қилиш албатта муҳим, лекин ҳомила ривожланишининг дастлабки энг зарур ҳафталарида бу моддалар етишмаган бўлса, кейинчалик уларни қабул қилиш орқали ривожланган асоратни четлаштиришга ёрдам бермайди. Даволаниш доим касалликнинг олдини олишдан орқада қолади. Ҳали мавжуд бўлмаган касалликларнинг олдини олиш жуда осондир. Агар унга жиддий эътибор берилса, ҳақиқатан ҳам уларга учрамаслик мумкин. Мавжуд асоратни даволаш доим кечикади, унинг ривожланиш механизмидан орқада қолади. Касалликни даволаш қийин, лекин олдини олиш осон. Шифокорлар аллақачон касалликнинг олдини олиш осонроқ эканини тушунган. Бу нисбатан сезиларли яхши натижаларга олиб келади ва бу нисбатан осонроқдир. Шундай экан, ҳомиладорликкача ва ҳомиладорлик даврида ҳам организмингизни ҳимоя қилинг ва соғлом ҳаёт тарзига амал қилинг.


“Туронбанк” АТБ кредити эвазига Қаршида экспортбоп лимонлар етиштирилади - «Туронбанк» АТБ\n“Туронбанк” АТБ кредити эвазига Қаршида экспортбоп лимонлар етиштирилади\nЯнгиланган сана: 12 Декабр 2019, 10:35\nИнсоннинг соғлом бўлиши, нормал ҳаёт кечириб, иш фаолиятини фаол олиб боришида энг асосий омил бу яхши ва сифатли овқатланишидир. Айниқса, бу борада серқуёш заминимизда етишаётган шифобаҳш неъматларнинг ўрни аҳамиятли. Мисол учун озуқа моддалари ва витаминларнинг бой манбаи бўлган лимон меваси. Ушбу табиат инъоми ўзининг нордон ва ўткир таъми билан танани тетиклаштириб, инсон иммунитетига турли вирус ҳамда касалликлар билан курашиш имконини беради. Шунингдек, у қон босим кўтарилиши, ошқозон-ичак ҳасталиги, ўпка сили, нафас йўллари шамоллаши каби турли ҳил кассаликларга ҳам даводир.\nШу боис ҳам айни пайт республикада лимон кўчатларини етиштириш ва унга ихтисослашган замонавий иссиқхона хўжаликларини ташкил этишни жадал ривожлантиришга алоҳида эътибор қаратилмоқда. Соҳанинг экспорт салоҳиятини янада юксалтириш, аҳоли бандлиги ва даромадлари даражасини ошириш ҳам бу борада катта рол ўйнайди. Айниқса, қишлоқ жойларда янги иш ўринлари яратиш механизмини таъминлайдиган ягона ташкилий тизимни барпо этиш ҳамда инновацион технологиялар асосида лимон етиштиришни комплекс тараққий эттириш тармоқ истиқболи учун муҳим омилдир.\nЭнг аввало аҳоли саломатлигини яхшилаш, шу билан бирга, экспортбоп озуқа маҳсулотлари сони ва ҳажмини оширишни мақсад қилган “Туронбанк” АТБ мазкур йўналишда ўзининг сармоялари билан ишбилармонларга кўмак бериб келмоқда. Хусусан, молия муассасининг Қарши филиали кредитлари эвазига қад рослаётган “Cапар бобо набираси жавохир” МЧЖга қарашли иссиқхона сўзимиз исботидир. Кашкадарё вилояти, Батош МФЙ худудида жойлашган 5 гектарлик майдонда айни пайт Кореянинг нуфузли компанияси томонидан томчилатиб суғориш тизими ўрнатилмоқда.\nЛойиҳанинг умумий қиймати 1,9 млн. доллар бўлиб, шундан 1,3 млн. доллари “Туронбанк” АТБ молиявий кўмаги, қолгани эса тадбиркорнинг ўз маблағи ҳисобланади. У ерда “Тошкент” навли лимон кўчатлари шу йилнинг сўнггига қадар экилиши ва барча стандартларга тўлиқ жавоб берувчи автоматлаштирилган жараён йўлга қўйилиши режалаштирилган. Ташаббускорларнинг сўзларига кўра, иссиқхонадаги ҳарорат, ўсимликнинг сув ва озуқага талаби компьютер технологиялари орқали чуқур таҳлил қилиб борилади ва жамланган хулосалар асосида миқдор ҳамда меъёр тажрибали агроном томонидан белгиланади. Турли минераллар билан бойитилган сув, томчилатиш усулида ўсимлик илдизига етказилади. Ҳар бир кўчатдан эса таҳминан 70 – 80 кг ҳосил олиниши кўзланмоқда.\nБежизга халқимизда “Томорқасини яшнатган яхши яшайди” деган гап юрмайди. Сабаби, саҳоватли ердан унумли фойдаланган ҳеч бир инсон кам бўлмайди. Шу мақсадда биз ҳам ҳайрли ишга қўл уриб, сердаромад соҳа бўлган лимончилик билан шуғулланишга қарор қилдик. Бунда эса бизга “Туронбанк” АТБ мутахассислари яқиндан ёрдам беришди. Улар билан бизнес режамизни мустаҳкамлаб, ускуналар хариди учун кредит олишга келишдик. Қисқа вақт ичида эса 5 гектарлик майдонда иссиқхона қурилиши бошланди ва керакли ускуналар хорижнинг нуфузли компаниясидан олиб келинди. Хозирнинг ўзида 30 нафарга яқин маҳаллий аҳоли доимий ва шартнома асосида меҳнат қилишмоқда. Ниятимиз энг аввало халқимизга сифатли маҳсулот етказиш ва қўшни давлатларга “қиш меваси” дея эътироф этилувчи лимонни экспорт қилишдир. Ўйлайманки, бундан кейин ҳам банк билан ҳамкорликни давом эттирамиз, деди “Cапар бобо набираси жавохир” МЧЖ раҳбари Баҳром Ҳайдаров.\nШу ўринда қўшимча қилиш лозим, айни пайт “Туронбанк” АТБ етти йилгача бўлган муддатга уч йил имтиёзли давр билан хорижий кредит линиялари ҳисобидан кредитлар ажратмоқда. Бу орқали сиз лимон кўчатларининг оналик боғларини ташкил этиш, замонавий лимон сақлаш омборхоналарини ишга тушириш ва қадоқлаш технологияларини ўрнатиш, бир сўз билан айтганда катта бир корхонани ишга тушириш имкониятига эга бўласиз.


48 та профессионал маслаҳат: тўй фотосуратларини тўғри олиш борасида | LifeHaq.uz\nТўй ҳар бир инсоннинг хаётида унитилмас воқеадир ва ана шу унитилмас дамларни хотирада сақлаб қолиш, йиллар оралаб уларга яна бир бор кўз ташлаб яна ўша хисларни туйиш хохиши хаммада булади.\nБугун сизга ана шу хотираларни моҳирона суратга олиш сирларини очамиз.\n1.Кенг диафгармадан фойдаланинг\nОбъективдан (яхши ГРИП учун) келиб чиққан ҳолда, кенг диафгармадан фойдаланиш объектни фокусда сақлаган ва ювдирилган фонни ҳосил қилган ҳолда тўй фотосурати учун жуда жозибали эффект яратиши мумкин. Лекин, барча зарур деталлар фокусда эканлигига ишонч ҳосил қилиш керак.\n2. Секин чақноқ синхронлаштиришни синаб кўринг\nЧақноқдан фойдаланишда янада таъсирли атроф-муҳитни яратиш учун тўсиқнинг минимал тезлигини, яъни иложи борича 1/15 дан 1/25 сониягача бўлган вақтни қўллашга уриниб кўринг. Ҳаракатланаётган объектни ўтказгич билан суратга олиб, керакли лаҳзада уни чақноқ билан музлатинг.\n3. Келин ҳолати\nЧиройли келин ҳолати учун унинг гул ушлаб турган қўли бироз букилганлигига ишонч ҳосил қилинг. Агар иложи бўлса, ундан ҳудди моделлар каби танасини бурашни илтимос қилинг. Моделлар қандай ҳолатда суратга тушишларини кўриш учун Vogue ва Cosmopolitan каби аёллар журналларини кўздан кечиринг. Ёки, тўйларни суратга олиш учун мўлжалланган ғоялар ва ҳолатларни кўриб чиқинг.\n4. Чизиқларни топинг\nБинолардаги устунлар каби кучли меъморий чизиқларни ўйлаб топишга уриниб кўринг, бу тўй суратларингиздаги фонни анча жозибали кўрсатади. Унутманг, аввал фонни аниқлаштириш, кейингина олд планни “яратиш” керак. Суратларда қайси меъморий элементлар яхшироқ кўринишини аниқлаш учун бу жойларни аввалдан ўрганиб чиқишни тавсия қиламан.\n5. Ижодий ёритишдан фойдаланинг\nНикоҳ маросими ўтадиган маскан ёки ФҲДЁ яқинида ижодий ёритиш бўлса, тўй суратларига бироз драма қўшиш учун шунчаки ундан фойдаланиш керак. Бундай ёритиш кун давомида пайдо бўлиши ва йўқолиши мумкин, шунинг учун яхши тўй суратини олиш учун тезликда ҳаракат қилиш зарур.\n6. Табиий ҳошиялар\nКуёв ва келинни тўй автомобилида суратга олишда унга автомобиль ойнасининг ҳошияси кўринишидаги ижобий элементларни қўшиб кўринг.\n7. Камерани қиялатиш\nКамерани қиялатиш тасвирга ҳаракат ҳиссини қўшиши мумкин. Сиз доим камерани манзарали ёки портрет режимда ушлаб туришингиз керак эмас. Тўйни қандай суратга олишни билган тақдирингизда, дадил ҳаракат қиласиз ва мазкур эффектни ҳосил қилиш учун тасвирда диагонал чизиқлардан фойдаланасиз. Барча маслаҳатларда бўлгани каби, охир-оқибат ана шундай 1-2 та тасвирга эга бўласиз.\n8. Сояни топинг\nАгар тўйни кундуз куни кучли қуёш остида суратга олаётган бўлсангиз, жуфтликни ёки гуруҳни яхшироқ экспозиция учун сояга ўтказишга ҳаракат қилинг. Ёки, саҳнани мувозанатлаш учун чақноқдан чиқадиган тўлдирувчи ёруғликни қўллашга тўғри келади. Чақноқ созлашларида бу режимни топса бўлади.\n9. Бироз чайқалишни қўшинг\nТасвирга ҳаракат ҳиссини қўшиш учун тўсиқнинг жуда секин тезликларидан фойдаланиб, биринчи рақс суратлари билан тажриба ўтказиб кўринг. Бир вақтнинг ўзида жуфтликнинг ҳаракатини музлатиш ва ҳаракат муҳитини ушлаш учун чақноқ ва тўсиқнинг секин тезлиги комбинациясини қўлланг.\n10. Чақноқ кронштейнини ишлатинг\nТашқи чақноқни кронштейнга маҳкамланг, бу уни объектив устидан яна бир неча сантиметрга кўтариб, сояларни йўқотади. Энг яхши кадрларни портрет ва манзарали шакллар учун мўлжалланган чақноқ билан ҳаракатланиш имконини берадиган шарнир механизми ёрдамида амалга оширинг.\n11. Бошқа томонга қаранг\nТўй фақат кўз олдингиздаги нарсалар эмас. Атрофингизга назар ташланг, елкангиз ортида бошқа суратлар учун кўплаб имкониятлар бўлиши мумкин. Охир-оқибат келин-куёвга қараб турасиз, аммо вазифангиз ортнгизда нимадир юз бераётган тақдирда бу ҳолатни қўлдан бой бермай, вақтида суратга олишга улгуришдир.\n12. Деталларга эътибор беринг\nМайда-чуйдалар ва умумий суратга эътибор беринг. Аксарият ҳолларда меҳмонлар кўплаб деталларни эътиборсиз қолдиради, аммо тўй суратларини томоша қилаётганда уларга хотиралар қайтади ёки шунчаки янги нарсадан хабар топадилар. Шу боис, тўйларни суратга олишни ўрганаётган бўлсангиз, ҳеч нарсани эътибордан четта қолдирмаслик учун атрофингизни кузатинг.\nПаст нуқтадан суратга олишга уриниб кўринг. Чўккалаш тўғри келмайди. Чўкка тушган ҳолда мувозанатни яхши тутолмайсиз ва бу тўй суратларига таъсир қилиши мумкин. Агар ер қуруқ бўлса, тиззага туринг ёки ётишингиз ҳам мумкин, бу яхши сурат олиш имконини оширади.\n14. Бир сония кутинг\nБошқалар суратга олаверсин, сиз эса ҳамма ўзини бўш қўйиб, табиий ҳолатга қайтишини кутинг. Расмий суратлар ҳам керак, аммо маросимдаги ҳиссиётларни суратга олиш умуман бошқа нарса. Одамлар баҳтли, ўзларини бўш қўйган ва бошқалардан хавотир олган ҳолда яхшироқ суратга тушади.\n15. Зарра қўшинг\nЗарра суратга ўзигача муҳит бағишлаши, чақноқнинг йўқлиги эса сиздан эътиборни чалғитиши мумкин. Чақноқдан кутиладиган сўнгги нарса сизга қаратилган эътибордир. Лекин, хонанинг ичида ва чақноқсиз тўйни қандай суратга олиш мумкин, дерсиз. Бу жуда оддий, ISO қийматини оширсангиз шовқинни кўтариш имкони бўлади, аммо унга кутилмаган тус беради.\nЯхши телеобъектив сизга “кузатувчи” сифатида қолиш имконини беради. Улар шунингдек, суратларга драма қўша оладиган қизиқарли истиқбол эффектларини яратади.\n16. Ташкилотчилар билан дўстлашинг\nУлар аслида нима бўлаётгани ва нима бўлишини биладилар. Ташкилотчилар нима ва қачон содир бўлишини айтиб бера олади, шу боис керакли вақтда керакли жойда бўлиш учун улар билан гаплашиб олган маъқул.\n17. Хиралик қилманг\nАгар кимдир суратга тушишни истамаса, уни тинч қўйинг. Объектив нуқтаи назарида бўлишни ёқтирмайдиган одамларни суратга олишдан фойда йўқ. Улар суратларда ноқулай кўринади ва бу низога ҳам олиб келиши мумкин. Тажриба орттириш давомида тортинчоқ одамларнинг сигналларини олдиндан билишни ўрганасиз.\n18. Кулгуга қулоқ тутинг\nТўйда турли қизиқ ҳолатлар кўп бўлади, шу боис эътиборли бўлинг ва кулгу ортидан кузатинг. Одамлар баҳтли ва тинч кўринган суратлар жуда яхши чиқади, шунинг учун тўйдаги динамикани кузатиш ва ҳаракатлар томон бориш учун қулоқлар ва кўзларингиздан фойдаланинг. Тўйни қандай суратга олиш бўйича мазкур маслаҳатни ўзингиз учун алоҳида қайд этишингизни тавсия қиламан.\n19. Шамолдан фойдаланинг\nАгар шамол бўлса, суратларда ҳаракатга эга бўлиш учун ундан ўз мақсадингизда фойдаланинг. Шамол билан келиннинг либоси ажойиб ва динамик кўриниши мумкин – унинг чизиқлари ҳаво ҳаракати билан кўтарилади. Бироқ эҳтиёт бўлинг, объективни алиштиришда пана жойга ўтишга тўғри келади.\n20. Аввалдан маслаҳатлашинг\nДоим бўлажак жуфтлик билан биринчи навбатда нимани исташлари ҳақида маслаҳатлашиб олинг. Бу сизнинг эмас, уларнинг куни, шу боис уларнинг дидлари ва режалари ҳақида аниқ тасаввурга эга бўлган маъқул. Мулойим бўлинг ва қўлингиздан келмайдиган ваъдалар берманг.\n21. Кўпроқ кулинг\nОдамлар кулиб қарсангиз, улар ҳам жавобан кулишади. Камера ортида яширинманг. Юзини катта технология бўлаги билан тўсиб олган одам уларни итариши мумкин ва кўплаб ижобий суратларни бой берасиз.\n22. Жуфтлик учун макон яратинг\nМаросимдан сўнг ёшларни табриклаш мумкин бўлиши учун вақт ва макон беринг. Бу тўйда қандай суратлар олиш кераклиги ҳақидаги мақолада ёзилганидек, “ҳамманинг ҳамма билан” суратларини олишда ёрдам беради.\n23. Ошкора суратларни изланг\nЖуфтлик табриклар билан банд бўлсада, улар айланиб ўтиб меҳмонларнинг яхши суратларини олишингиз мумкин. Улар тилак билдираётган вақтда тинч ва сокин бўладилар ҳамда сизни кўрмаганлари маъқул. Хиралик қилмайдиган суратчи кўпроқ табиий тўй суратларини олишга эришади.\n24. Ҳийла қилинг\nАввалдан фокус олиб, кадрни мужассамлаштиринг, сўнгра гаплашаётган ва кулаётган меҳмонлар эътиборини тортинг. Кутилмаганда суратга олинганларини билганларидан кейин улар кула бошлайдилар ва айнан шу пайтда сурат олишни давом эттиринг. Улар жуда табиий чиқади.\n25. Оқим бўйлаб сузинг\nЁмғир, шамол, одамлар ва вақтга қарши курашманг. Доим бу муаммони айланиб ўтиш усули бўлади. Тўйларни суратга олишни ўрганиб, ўзингизга бўлган ишонч янада ортганида, исталган вазиятни ўз фойдангизга буришнинг кўплаб йўлларини ривожлантирасиз ва ўрганасиз.\n26. Ёмғирни режалаштиринг\nАгар ёмғир ёғаётган бўлса, соябондан фойдаланинг. Автомобилингизда оқ ва қора соябонлар туриши мақсадга мувофиқдир. Бу ажойиб реквизит бўлади, аммо фотоаппаратни ҳам унутмаслик керак. Уни намиқтирманг.\n27. Оммадан фойдаланиш\nАгар орқа планда одамлар бўлса, улар шу жойда қолаверсин. Баъзида бу жуда яхши ҳисобланади, чунки улардан қизиқарли ва ижодий эффект учун фойдаланиш мумкин.\n28. Вақтни бошқариш\nСизда доим етарлича вақт бўлиши керак. Бунинг учун тўйни суратга олишдан аввал тўғри саволлар бериш керак. Кун тартиби, барча суратларни қандай олишни кўзлаганингиз ҳақида маълумотга эга бўлинг. Сиз буларни билишингиз ва ҳаёлан тасаввур қилишингиз керак. Тартибсиз суратчи асосий лаҳзаларни қўлдан чиқариши мумкин, бунга йўл қўйманг.\nТўй сурати жуда қувноқ чиқиши мумкин. Ўзингизни эркин қўйинг ва бошқа меҳмонлар каби вақтни хушчақчақ ўтказинг. Натижада суратларингиз тобора яхшиланиб боришига гувоҳ бўласиз.\n30. Сурат олиш учун бу оилага оид билимларингизни ишлатинг\nАгар айрим қариндошлар бир-бирини 20 йил мобайнида кўрмаган бўлса, уларнинг уйрашуви сурати жуда ҳиссийтга бой бўлиши мумкин. Бу суратлар келин-куёни узоқ вақт ҳурсанд қилиши учун улар қаерда ва қандай учрашишларини ўйлаб қўйинг.\n31. Одамлар овқатланаётган суратга олманг\nОвқат еб турган одамлар камдан-кам жозибали кўринади ва ҳеч ким сизга бундай суратлар учун раҳмат демайди. Бу вақтда техникангизни текшириб кўришингиз ёки уларга қўшилиб танновул қилиб олишингиз мумкин.\n32. Маймунча бўлманг\nҲар бир тугма босилганидан сўнг суратларни текшираверманг. Бу аккумуляторни ишдан чиқаради ва чалғитади. Яхшиси уларни бўш вақтингизда кўриб чиқинг ва аниқ ишлатилмайдиганларини ўчиринг.\n33. Ўрнатилган чақноқдан воз кечинг\nХона ичида суратга олганда ўрнатилган чақноқдан воз кечинг. Шифтдан акс этган ёруғлик экспозицияни атрофдаги ёритиш билан мувозанатга келтириши учун ташқи чақноқдан фойдаланинг. Акс этган ёруғлик тўғри ёрғуликка нисбатан яхшироқ. Натижада, янада ҳажмли тасвирга эга бўласиз ва кескин соялар йўқолади.\n34. Воқеа айтиб беринг\n«Мухбирона» ёндашувни синаб кўринг — шу вақт тарихини сўзлайдиган суратларни изланг. Энг оддий усул – турли вақтда учта кадр олиб, уларни бирлаштиришдир. Масалан, биринчи сурат йирик планда олинган торт бўлса, иккинчсида жуфтлик уни кесаётганини олинг, учинчиси эса меҳмонларнинг муносабати бўлади. Конфетти ёрдамида яхши сурат олганингизга ишонч ҳосил қилиш учун уни ўзингиз билан олиб келинг. Конфеттидан табиий ҳошияга эга бўлиш учун уни имкон борича баланроққа отинг. Кичик апертура (f/11), секин ушланиш (1/15 сек) ва тўлдирувчи чақноқдан фойдаланинг. Ва, албатта, шамол йўқлигига ишонч ҳосил қилинг, акс ҳолда аҳмоққа ўхшаб кўринасиз.\n35. Воқеани тингланг\nМеҳмонлар орасига аралашиб, улар ҳикоя қилаётган воқеаларга қулоқ тутинг. Одатда кейин бу ҳикоялар келин-куёвга аталган нутқ пайтида яна сўзланади, сиз эса айтилган сўзларга муносабат қандай бўлишини олдиндан биласиз.\n36. Шафқатсиз ўчиринг\nУйга қайтгач, суратларни қайта-қайта таҳрирланг. Келин ва куёв омадсиз тушган барча кадрларни ўчиринг. Уларнинг юзларидаги барча доғлар, ҳуснбузарларни йўқотинг. Одамлар юзлаб оддий эмас, балки фақат энг яхши кадрларни кўрсин.\n37. Камерангиз тасвирларга ишлов беришига йўл қўйманг\nФотоаппаратингиздаги барча суратларни автоматик ўзгартириш функцияларини ўчиринг. Буни тасвир ҳажмларини аниқлаб олганингиздан сўнг, компьютерда амалга оширган маъқул. Имкон бўлса, доим суратни RAW шаклида олинг. Бу шакл негатив сингари сурат ҳақидаги барча маълумотни зичламаган ҳолда сақлайди. Файлнинг ҳажми JPEG ёрдамида олинган суратларга нисбатан анча катта бўлади, шунинг учун сизга кўпроқ хотира карталари ёки суратларни кўчириш учун қандайдир портатив мослама керак бўлади.\n38. Тўй суратларини ёрқин ёруғликда аввалдан экспонацияламанг\nЁрқин қуёш ёруғлигида келин либосидаги барча деталларни сақлаб қолишга ҳаракат қилинг, шу боис ёрқин қуёш нурида суратни бироз аввалдан экспонацияламанг, сўнгра уни компьютерда тортинг. Рақамли фотоаппаратлар яхши динамик диапазонга эга бўлади, шунинг учун соялардаги деталларни тиклаш қийин бўлмайди. Бироқ, RAW шаклида олинган суратлар JPEG шаклига нисбатан бу вазиятда ҳақиқатдан ёрдам беради.\n39. Яхши ҳолатни эгалланг\nЧерковда тўйни қандай суратга олиш мумкин? Черковда 2 ёки 3-қаторлар ёнида жой эгаллашга қарор қилинг. Натижада, бутун маросимнинг ажойиб ҳиссиётларга бой тасвирларини олишингиз мумкин. Шунингдек, ёнингизда ўтирган одамларга ҳалақит қилмаслик учун фотоаппаратдаги барча товуш эфектларини ўчиришни унутманг.\n40. Асосий воқеалар режаси\nҲиссиётга бой ёки қувноқ суратларни қайси вақтда олишни аввалдан ўйлаб қўйинг – масалан, маросим вақтида, шунингдек ҳужжатларни имзолаш вақтида жуфтликнинг ўзаро муносабати. Уларнинг ҳолати кутилмаган образларни юзага чиқариши мумкин.\n41. Чақноқ ёруғлигини юмшатинг\nҲеч қачон чақноқнинг тўғри ёруғлигидан фойдаланманг. Агар ташқи чақноқни ишлантсангиз, тарқатувчини кийинг. Ҳаттоки оддий оқ қалпоқча ҳам пешонадаги чақноқдан 100 карра яхшироқ. Барча диффузорлар, мосламалар ва бошқалар соялар кесилишини йўқотиш учун ёруғликни юмшатиш ва тарқатиш учун мўлжалланган. Натижада суратларингиз маҳоратли бўлиб кўринади.\n42. Махсус эффектларни ишлатманг\nҲаддан ташқари кўп рақамли эффектлардан узоқроқ юринг. Агар сепияда сурат олмоқчи бўлсангиз, оддий рангда олинг, сўнгра тасвирни компьютерда ўзгартиринг. Агар қандайдир махсус эффектлар билан суратга олсангиз уларни кейинроқ тузатиш қийин кечади.\n43. Объективни кенг бурчаклига алиштиринг\nТўйни суратга олишда қизиқарли шаклларни олиш учун кенг бурчакли объективдан фойдаланишингиз мумкин. Масалан, черков чизиқлари кенг бурчакли объектив ёрдамида салмоқли кўриниши мумкин. Бундай объективда одамларни суратга олманг, чунки уларнинг юзларини бузиши мумкин.\n44. Ичкарида секин\nЧақноқни секин синхронлаштириш амалиёти ичкарида олинган суратда сизга ёрдам беради. Камера чақноғи олд планни ёритиш ва музлатиш учун ишлайди, тўсиқ эса узоқроқ очилиб туради. Натижада фон бироз чайқалган чиқади. Ортиқча чайқалишлар бўлмаслиги учун штативни қўлланг.\n45. Баланд бурчак\nБошқа меҳмонлар олган суратлардан фарқли суратларга эга бўлиш учун иложи бўлса баланд (ёки паст) бурчаклардан фойдаланинг. Аксарият одамлар бош баландлигида суратга олади, шу боис суратларингиз ажралиб туриши учун стул ёки столча қўйинг.\n46. Гувоҳнинг нутқи\nГувоҳ нуқт сўзлаётганда куёв ва келиннинг қиёфасини кузатинг. Бу кун давомидаги энг кулгули лаҳза бўлиши мумкин, шу боис у гапираётганда уларнинг юзаларига қараб туринг. Албатта, ҳазиллар айтилгани учун жуфтликни кузатинг.\n47. Экспозицияни маҳкамлашни қўллаш\nЭкспозицияни маҳкамланг. Бунда сизга AE-L тугмаси ёрдам беради. Тўғри экспозицияга эга бўлиш учун уни юзларда тўхтатиш маъқул. Одамлар автомат равишда суратдаги юзларга эътибор беради, шунинг учун улар тўғри экспонацияланган бўлиши керак.\n48. Акс эттирувчиларни ишлатинг\nУлар қиммат турмайди, аммо фойдаси тенгсиздир. Акс эттирувчи кескин йўналтирилган ёруғлик натижасида тушган кескин сояларни камайтиришга ёрдам беради. Бу ёқимли портретлар учун қўл келади.\n09/07/2021 07:00:00 2066 0 Манба: http://pro-fotovideo.ru


ИИББ Ўзбекистон эркакларини фоҳишалар хизматидан фойдаланмасликка чақирди\nТунги капалакларга қарши операция Тошкентнинг барча туманларида ўтказилмоқда. Статистик маълумотларга кўра, йил давомида 65 нафар аёл рўйхатга қўйилган, яна 826 нафарига нисбатан Маъмурий жавобгарлик кодексининг 190-моддаси бўйича далолатнома расмийлаштирилган.\nТОШКЕНТ, 6 дек - Sputnik. Тошкент ИИББ "Чилонзор-18" даҳасида кўп қаватли уйлар олдида тўпланадиган "капалак"ларга нисбатан кўрилган чоралар тўғрисида маълум қилди.\nҚирғизистон фоҳишалар қанча пул ишлашини санашга тушди\nХабарда айтилишича, Чилонзор 18 даҳасида яшовчи фуқаролар ОАВларга мурожаат қилиб, уларни ташвишга солаётган ҳолат: деразалари остида ҳар оқшом автомобиллар тўпланиши ва шовқин-сурон қилиши ҳолатига барҳам беришда ёрдам сўрашади. Мурожаатга кўра, ўша автомобилларда энг қадимий касб тури билан шуғулланувчи аёллар қўним топишар экан.\nТошкент ИИББ ижтимоий тармоқ, оммабоп гуруҳлар ва ОАВ саҳифаларини мониторинг қилиб боришини, ИИББ ЙҲХБ ДПС хизмати ва 5-шаҳар милиция бўлимига мурожаат келиб тушгач, дарҳол кўрилгани ҳақида баён этган.\nХабарда айтилишича, 29 ноябр кунидан буён ИИББ ходимлари кўрсатилган йўл қисмида узлуксиз патрул хизматини амалга оширишмоқда, шу жумладан кечки вақтларда ҳам. Тунги осойишталик бузғунчилари кўп ҳолларда автомобиллар хизматидан фойдаланишлари туфайли, патрул ишларида профилактика инспекторлари билан бир қаторда ИИББ йўл ҳаракати хавфсизлиги бошқармаси ходимлари ҳам қатнашишмоқда.\nХусусан, 29 ноябр куни тўрт нафар аёл, 30 ноябр куни яна икки нафар аёл қўлга олинган.\nУларга нисбатан Ўзбекистон Республикаси маъмурий жавобгарлик кодексининг 190, 194 моддалари бўйича айбловлар эълон қилинган.\nШу тариқа, бугунги кунда фоҳишалик билан шуғулланувчи аёлларга нисбатан қўлланилиши мумкин бўлган максимал санкция бу бўйсунмаганлик учун маъмурий ҳибсга олиш.\nҲуқуқбузарликларни олдини олиш бошқармаси ҳибсга олинганларга қонуний ишга жойлашишнинг бир неча вариантларини таклиф этишлари, аммо қарор қабул қилиш ҳуқуқбузар аёлларнинг шахсий иши эканлиги ҳам қўшимча қилинган.\nИИББ Қўйлиқда фоҳишалар тўпланишига барҳам бериш усулини топди\nПатрул қатнашчилари сўзларига кўра, юқорида кўрсатилган йўл қисмида ҳуқуқбузар аёллар билан мулоқотга киришиш осон кечмайди - улар маълум сабабларга кўра, аксарият ҳолларда ўзларини агрессив тутадилар, турли туман провокацияларга йўл қўядилар, баъзилари уларни шу ишга мажбур қилган ҳаётидаги қийинчиликлари ҳақида айтиб, уларни қўйиб юборишларини сўрайдилар. Қизларнинг айримлари ҳомиладор бўлиб чиқади, ва уларга нисбатан ҳибсга олиш қўлланилмайди.\n"Мамлакат эркакларидан бундай турдаги хизматлардан фойдаланмасликка чақиришни хоҳлардик - чунки талаб бўлган жойда хизмат ҳам бўлади. Соғлом турмуш тарзи, хавфсизлик, самимий туйғулар, муҳаббат, ҳотиржамлик ва оилани танланг", - дейилади хабарда.\nТунги капалакларга қарши операция Тошкентнинг барча туманларида давом этмоқда, деб маълум қилади ИИББ, Айбдорларга нисбатан санкциялар қўлланилмоқда.\nСтатистик маълумотларга кўра, йил давомида 65 нафар аёл рўйхатга қўйилган, яна 826 нафарига нисбатан Маъмурий жавобгарлик кодексининг 190-моддаси бўйича далолатнома расмийлаштирилган.


Мақолалар мазкур саъна бўйича сараланган: Четверг, 06 Август 2015\nСешанба, 28 Январь 2020\nЧетверг, 06 Август 2015 14:17\nЗамонавий, тежамкор ва рақобатдош\nМамлакатимиз корхоналарида ишлаб чиқарилаётган маҳсулотлар ана шундай эътирофга сазовор бўлмоқда.\nЧетверг, 06 Август 2015 14:16\nТунги «шарбат» — бўлиқ кўсак\nҚишлоқ меҳнаткашлари ғўза парвариши ўта нозик юмуш эканлигини яхши билишади. Чунки бу жараёнда бажариладиган агротехника тадбирларининг ҳар бири экин ривожида муҳим аҳамиятга эга. Айниқса, ҳосил тақдири ҳал бўладиган август ойида биз, фермер ва деҳқонлардан катта масъулият талаб этилади.\nЧетверг, 06 Август 2015 14:15\n“ДЭУ текстиль Бухоро” корхонасида иш ўринлари сони бир йўла 40 тага кўпайди. Бунга ишлаб чиқариш субъекти фаолиятини кенгайтириш эвазига эришилди.\nЧетверг, 06 Август 2015 14:13\nБитирувчилар мактабдан буюртма олди\nМузработдаги “Гулшана Текс” хусусий корхонасида турли либослар, корхона ҳамда ташкилотлар ишчи-хизматчилари учун махсус кийимлар тайёрланади. Яқинда бу ерга камхарж, иш унуми юқори бўлган 5 та тикув машинаси келтирилди.\nЧетверг, 06 Август 2015 14:12\n6 август куни Тошкент шаҳрида Ўзбекистон Республикаси Олий Мажлиси Сенатининг учинчи ялпи мажлиси очилади. Ялпи мажлис арафасида Ўзбекистон Республикаси Олий Мажлиси Сенати Кенгашининг мажлиси бўлиб ўтди.\nЧетверг, 06 Август 2015 14:11\nВатанга муҳаббат тараннуми\nЎзбекистон давлат консерваториясида Ватанимиз мустақиллигининг 24 йиллигига бағишлаб “Ягонасан, муқаддас Ватан!” республика кўрик-танловининг Маданият ва спорт ишлари вазирлиги тизимидаги якуний босқичи бўлиб ўтди.\nЧетверг, 06 Август 2015 14:07\nМамлакатимиз селекционерларининг улкан ютуқлари\nСаховатли заминимизда етиштирилаётган ноз-неъматлар бутун дунёга маълум ва машҳур. Истиқлол йилларида Президентимиз Ислом Каримов раҳнамолигида қишлоқ хўжалиги тубдан ислоҳ қилиниб, ғалла мустақиллигига эришилди.\nЧетверг, 06 Август 2015 14:05\nМустақил юрт оқшоми\nНаманганда мамлакатимиз мустақиллигининг 24 йиллигига бағишлаб “Бетакроримсан, ягонасан, она Ватаним — Ўзбекистоним!” шиори остида қатор маънавий-маърифий тадбирлар ўтказилмоқда. Улардан бири вилоят марказидаги Заҳириддин Муҳаммад Бобур номидаги маданият ва истироҳат боғида бўлиб ўтди.\nЧетверг, 06 Август 2015 14:04\nТадбиркорлик ва хусусий мулкнинг мустаҳкам ҳимояси\nЎзбекистонда истиқлолнинг дастлабки йилларидан иқтисодиётни либераллаштириш, унда кичик бизнес ва хусусий тадбиркорлик улушини кўпайтириб, жадал равнақ топтириш, қулай ишбилармонлик муҳитини шакллантиришга катта эътибор қаратиб келинмоқда.\nЧетверг, 06 Август 2015 14:03


Илм, фан ва аёл | Muslimaat.uz\nМанзилингиз:Муслимаат»Муслима»Илм, фан ва аёл\nBy Muslimaat on\t Dekabr 13, 2016 Муслима\nИслом оламидаги олималарнинг сони сайёрамиз бўйлаб олинган ўртача кўрсатгичдан ҳам ошади. Аммо халигача миқдор сифатга ўзгараётгани йўқ. «Muslim-Science.com» сайти ҳамда Покистон инновация фондининг асосчиси Атар Усаманинг айтишича, бу олималарнинг дунё илм–фан тараққиётига қўшган ҳиссалари, деярли, билинар–билинмас даражада.\nАёлларнинг илмий ишлардаги, айниқса, нозик масалалардаги камтарона иштироки бугунги кун илм оламининг энг мустаҳкам, шу билан бирга, осон ўзгармайдиган хусусиятларидан биридир. Бунинг сабаби бутун дунёда бир хил: аввало, жамиятнинг муносабати ва маданий анъаналар, шунингдек, оилавий мажбуриятлар. Лекин Исломий давлатлардаги ҳолатнинг ўзгачалиги диққатга сазовордир.\nСтатистик маълумотлар илк карашда қизиқарли бўлса-да, умумий вазиятни етарлича ёритиб бермайди. Масалан, Ислом мамлакатларида статистика, иқтисодий, таълим ва ижтимоий тадқиқотлар бўйича Туркия Марказининг 2012 йил учун аёлларнинг илмий тадқиқотлардаги иштироки ҳақидаги маърузасида Ислом Конференцияси Уюшмаси (ИКУ)га аъзо давлатларнинг аҳволи иложсиз эмаслиги қайд қилинган.\nИКУ мамлакатларидаги олим-тадқиқотчиларнинг 33 фоизини аёллар ташкил қилади – қолган 30,3 фоизини ўртамиёна ва 25,7 фоизини тараққий этган мамлакатлар ўзаро бўлиб олишган. Хулоса қилиб айтганда, Европа Иттифоқи ҳамда Япония, Сингапур, Жанубий Корея каби ривожланган Осиё мамлакатларига нисбатан исломий давлатлардаги аёллар илм-фан билан кўпроқ шуғулланар эканлар.\nМиқдор сифатга ўзгариши лозим\nЮқоридаги сонлар умумий ҳолатнинг бир ярминигина акс эттирган. Аслида эса ИКУ давлатларида илм-фан билан шуғулланувчи аёлларнинг аксарияти илм соҳасида маълум мансабларга эришиш ниятида эмас. «ИКУ дунё аҳолисининг бешдан бир кисмини ва ривожланаётган дунёнинг чорагидан ортиқроғини ифодалайди. Исломда нозил бўлган илк оят «ўқи» эди. Бироқ саводсизлик айрим мамлакатлар аҳолиси катталарининг ярмига ҳамда аёлларнинг 70 фоиздан кўпроғига тўғри келади», дейилган ЮНЕСКОнинг 2005 йилда чоп этилган ҳисоботида.\nСтатистика маълумотларидаги сонлар «ўртачадан юқорини»ни кўрсатса-да, шунга мувофиқ юқори натижаларга эришилган дегани эмас. ИКУ аъзоси бўлган мамлакатлардаги олимларга атиги иккита Нобел мукофоти берилган. Иккаласи хам эркак кишига.\nИсломий мамлакатлардаги аёл олимларнинг сони тараққий этган ғарбдагига нисбатан юқорироқ бўлса-да, бу каби ҳайрон қолдирадиган даражадаги номувофиқлик аёлларнинг, асосан, қуйи мансабларда ишлашлари, раҳбарлик лавозимларига кўтарилмасликлари ва илмий нуфузларга интилмасликларига боғлик деган фикрга олиб келади.\nШу ўринда яқинда чоп этилган Британия ва Араб оламининг нуфузли аёллари рейтингини эсласак. Би-би-сининг таниқли «Аёллар соати» дастурида тақдим қилинган 100 та энг нуфузли аёллар рўйхатига бир қатор олим ва профессорлар киритилган. Улардан учтаси биринчи йигирматалик ичида. Шунга ўхшаш нуфузли араб аёллари 100 талиги рўйхати эса атиги бешта олимаси билан мақтана олади. Бироқ улардан бирортаси биринчи йигирматаликка ҳам илинмаган.\nАлбатта, бу ҳолат бутун Ислом олами бўйлаб бир хил эмас. Масалан, Иордания, Малайзия ва Туркия каби мамлакатларда аёл олимлар юқори лавозимларни эгаллаш билан бир қаторда сезиларли шуҳрат ҳам қозонишган. Бангладеш, Миср ҳамда Покистонда эса аёлларнинг илмий фаолият юритишига керакли шароитлар яратилган бўлса-да, муайян ижтимоий тўсиқлар ҳам мавжуддир.\nҲаттоки, дунёнинг консерватив мамлакатларидан бири ҳисобланмиш Саудия Арабистонида аёлларнинг фандаги тутган ўрни 5 фоиздан камроқни ташкил қилса ҳам, сезиларли ўзгаришлар рўй бермоқда. Нуфузли араб аёлларининг 100 талиги рўйхатидаги бешта араб аёлидан учтаси саудияликдир.\nМисоллар кўп, фақат уларни тарғиб қилиш керак\nИКУга аъзо мамлакатлар орасидаги бу тафовут шаръий эмас, балки кўпрок маданий меъёрлар, шунингдек, жамият ҳаётидаги ўзгаришларнинг жадаллашуви билан боғлиқдир. Аммо бу давлатларда ҳам ном орттирган аёл олималар кам. Аксариятида эса улар умуман йўқ.\nАслида ИКУ мамлакатлари бир-бирларидан ўрнак олишса ёмон бўлмасди. Уларнинг аёл олималар ҳаракати фаолияти ҳамда ташкилий ишларини бутун Ислом оламида тарғиб қилиш лозим. Токи муслималарда ўз кучларига ишонч ва илм-фанга нисбатан қизиқиш уйғотсин.\nБу йўналишда фаол иш юритаётган аёллардан Нукет Йетис, Ислом олами илм-фан соҳасининг кўзга кўринган вакилларидандир. Яқин пайтгача Туркиянинг илмий ва технологик тадқиқотлар кенгашини самарали равишда бошқарган. Яна ўрнак бўлишга лойиқ аёллардан бири Ҳаёт Синди – ўтган йили Саудия Арабистонида очилган i2 Инновация Институтининг асосчиси. Покистонлик Сания Ништар – Heartfile нодавлат уюшмасининг асосчиси хамда президенти. Бу уюшма мамлакатдаги соғлиқни сақлаш соҳасида ислоҳотлар олиб боради.\nҚобилиятли ёш олималарни юзага чиқариш мақсадида 2010 йили Л`Ореаль ширкати ва ЮНЕСКО таъсис қилган умумараб минтақавий стипендияси тўғри йўл томон қўйилган яна бир қадам бўлди. Бироқ бу каби молиявий рағбат фақатгина истеъдод эгаларини очишга ёрдам беради, уларнинг ютуқларини тан олишга эмас.\nАслида сезирарли ўзгаришларга эришиш учун қўлланилаётган чора-тадбирлар кенгрок ҳамда чуқурроқ ёйилиши мақсадга мувофиқ бўлади. Бу борада эса Ислом олами олималари уюшмаси ҳали анча ишлар олиб боришига тўғри келади.\nМанба: MEDINA musulmanka.ru\nayol fan ilm


Бундай инсонлардан узоқроқ юринг » Скачать музыку бесплатно новинки музыки 2016-2017\nИнсонлар билан фойдали мулоқотда бўлишимиз ўзимиз учун яхши ҳисобланади. Бунинг учун атрофимизга ўзимизга муносиб бўлган ва зарари тегмайдиган кишиларни йиғишимиз керак. Бугун сизга дарҳол воз кечишингиз керак бўлган етти турдаги инсонлар рўйхатини келтириб ўтамиз. Негаки, уларнинг ўрнига, яхши, хушчақчақ ва руҳиятингизга яқин инсонлар келиши учун жой ҳозирланиши керак. 1. Жанжаллар “қиролича”си Айрим кишилар зиддиятли вазиятларни юзага келтирадиган асабийлиги оқибатида жанжал чиқаришдан “роҳатланишади”. Ундайларга имкон бера кўрманг! Ундайларга дуч келсангиз, хотиржамликни сақлашга ҳаракат қилинг. Ўзингизга ортиқча асабийлашиш ва жанжал орттирманг. Қаршингиздаги киши жанжал чиқаришга ҳаракат қилса, сиз хотиржамлик ва ишонч билан унга жанжални хоҳламаётганингиз ва бунга ҳожат йўқлигини тушунтиринг. Агар жанжалкаш кимса билан тортишсангиз, бу кайфиятингизга салбий таъсир кўрсатади ва ортиқча асаббузарлик туфайли саломатлигингизга зиён етади. Шунинг учун уни йўлингиздан секингина четга улоқтиринг-да, эътиборингизни бўлмай олға юринг. 2. Шахсиятингизга тегадиган кимсалар Ҳаёт йўлимизда бизни ҳурмат қиладиган, қадрлайдиган инсонлар билан бирга, камситадиган, таҳқирлашга уринадиган кимсаларни ҳам учратамиз. Ундайларни тушуниш, кечириш ва худди улар истагандек инсон бўлишга уриниш билан вақтингизни йўқотманг! Сизни борингизча қабул қилиб, шундайлигингизча ҳурмат қилмаган инсонлардан индамай узоқлашинг. Бу - ўз шахсиятингизни ҳурмат қилганингиз бўлади! 3. Орзуларингиз қанотини кесадиган пессимист кишилар Орзуларингиз устидан кулиб, уларни таҳқирлашга уринадиган кимсалардан ҳеч иккиланмай узоқлашинг! Бундайлар ўзингиздаги ички ишонч, қатъиятни синдиради. Руҳингизни чўктиради. Афсуски, инсонларни орзу-умидларига эришиш йўлидан қайтариш билан роҳатланадиган кимсалар ҳам бор. Атрофингизда шундайлар бўлса, уларни ўзингизга яқинлаштирмасликка ҳаракат қилинг. Унутманг, эҳтиёжларингиз ва уддалашингиз мумкин бўлган нарсалардан бошқаларнинг фикрига кўра воз кечманг! Ҳаётга оптимистик нигоҳ билан қаранг. Сиз ўйлаганингиздан ортиғига муносибсиз! Аллакимларнинг фикри ва муносабати орзуларингизга чегара қўйишга ҳақдор эмас! 4. Мутаассиб кишилар Агар атрофингизда ўз фикрини ҳамма вақт тўғри деб биладиган, ўта мутаассиб, салбий қарашлари билан фикрларингизга босим ўтказишга уринадиган кишилар бўлса, ҳар доим асабийлашиб, тушкунликка тушишнинг ҳожати йўқ. Шунчаки, улардан осонгина воз кечинг, ўзингиздан узоқлаштиринг! Улар ён-атрофида юз бераётган воқеа-ҳодисаларга мутлақо парво қилишмайди. Қачон қарасангиз, фикри-хаёли ўз фалсафаси билан банд бўлади. Башарти уларга яқинлашсангиз, сизга ҳам фикрини ўтказишга ва бу билан руҳиятингизга салбий таъсир ўтказишга уринишади. 5. Қайсар кишилар билан ҳисоблашиш шарт эмас Ўтган йиллар мобайнида улғайганингиз ва ҳаётга қарашларингиз ўзгарганини тушунмайдиган қариндош-уруғингиз ёки эски дўстларингиз назарида улар хоҳлагандек инсон бўлишга мажбур эмассиз! Уларнинг хоҳиш-истаги, ўй-фикрлари сизга маъқул келмаганидай, сизнинг ҳам дунёқарашингизни улар қабул қилолмаяпти. Бундай ҳолатларда кимгадир мослашиш, кимнингдир кўнгли учун руҳиятига бегона бўлишига қарамай у билан дўстлашиш – руҳиятингиз учун хавфли. Шунчаки ҳамманинг ҳам ўз ҳақиқати бор. Аммо бу сиз уларнинг ҳақиқати олдида бош эгишингиз керак, дегани эмас! Бошингизда қандай хаёллар бор ва нималарни режалаштиряпсиз - булар сизнинг шахсий ишингиз. Сиз амалга оширмоқчи бўлган иш кимгадир ёқмаса - бу унинг муаммоси. Ҳаммага бирдек ёқишни ва ҳаётдаги мақсадларингиз, бажармоқчи бўлган ишларингиз барча яқинларингизга маъқул бўлишини ўйламанг. Зеро сиз бунга мажбур эмассиз ҳам! 6. Хатоларингизни кечирмайдиган қаттиққўл дўст Ҳеч қачон адашмайдиган, хато қилмайдиган инсоннинг ўзи йўқ. Одам хато қилиб ўрганади, адашиб тўғри йўлга чиқади. Инсонликнинг қоидаси шу - хатолардан тажрибалар орттириб улғайиб, ақли тўлиб кетаверади. Билиб-билмай хато қилганингизда қўлингиздан тутиб сизга тўғри йўл кўрсатиш ўрнига айбларингизни очиб, изза қиладиган дўстдан узоқлашинг. Ўтмишдаги хатоларингиз учун тинмай сизни уялтирадиган ва узрингизни қабул қилмайдиган дўст билан келажак яхши кунларингизга боролмайсиз. Яхшиси, уни ўтмишда қолдирганингиз маъқул. 7. Ўзингизни танқид қилишни тўхтатинг! Ҳаддан ортиқ кўп танқид қиладиган кишидан ўйлаб ўтирмай узоқлашинг! Тўғри, танқид келажак меваси. Аммо ҳамма нарсада меъёр бўлиши керак. Меъёридан ошган танқид руҳиятга салбий таъсир ўтказади. Шунингдек, ўз-ўзингизни ҳам тинмай танқид қилишни тўхтатинг. Ҳаётингизда нимадир рўй бериши керак бўлса, ўз-ўзидан бўлаверади. Ўзингизни қадрлай олинг. Атрофингиздагилар сизни борингизча қабул қилишсин. Албатта ҳар бир инсоннинг ўзига хос жиҳати бўлганидек, сизнинг ҳам бетакрор, ноёб фазилатларингиз бор ва бу хусусиятларингиз билан бошқалардан фарқланишингиз табиий. Бошқалар сиздек бўлолмаганларидек, сиз ҳам уларга ўхшамайсиз. Бунинг учун қимтиниб юришингиз ёки ўзгалар сизни танқид қилишлари керак эмас. Ҳаётдан завқланиб яшанг. Ҳар лаҳзани бахт билинг. Ҳатто қийин муаммоларни ҳам қувноқлик, хушчақчақлик ва хотиржамлик билан ҳал қилиш мумкин. Ҳаётингиз гўзал ва мазмунли ўтиши ўз қўлингизда. Manba: xabardor.uz


Қизим бахтли бўлсин десангиз… – Сурхон тонги\nБош саҳифа / Жамият / Қизим бахтли бўлсин десангиз…\nСентябр 22, 2017\tЖамият Изоҳ қолдириш 855 Кўрилди\nОилада фарзанд дунёга келдими, унинг тарбияси билан жиддий шуғулланмоқ кераклигини азалдан ота-боболаримиз ҳам уқтириб келишади. Айниқса, қиз бола тарбияси ўта нозик иш бўлиб, уларнинг ҳам соғлом, ҳам ақлли ва илмли бўлиб ўсишлари учун тўғри тарбияламоқ лозим.\nҚизларнинг тарбиясига аввало оналаримиз масъулдир. Улар ўз қизларига барча уй юмушларини, пазандалик, тикувчилик каби зарур ҳунарларни ўргатишлари керак. Момоларимиз ҳам “бир куни ўзга хонадонга келин бўлиб кетса, юзимни ёруғ қилсин” деб, қизларга турмуш дарсини бериб боришган. Улар уйда қизи вояга етаётган оналарнинг ўзига хос одоби бўлиши керак, дея уқтириб келганлар. Унга риоя этган оналар эса қизларини янги уйга меҳрли қилиб ўстиришлари, сув келса, симириб, тош келса, кемириб бўлса ҳам чин уйини бўстон қилишга даъват этишлари лозим деб ҳисоблашган. Муҳаббатини авайлашга, рост сўзлашга, хизматдан оғринмасликка ундаганлар.\nҚизи бор уйга келган совчилар ҳам биринчи навбатда қизнинг онасига эътибор беришлари бежиз эмас. Зеро, халқда “Онасини кўриб, қизини ол!” деган гап ҳам бор. Лекин бугун ҳамма оилаларда ҳам қизларимиз рисоладагидай тарбия қи-линяптимикан? Катталарга ҳурмат, кичикларга иззат кўрсатиш каби хислатларга эга бўлиб ўсяптими?\nАтрофимизга назар солсак, узатилаётган баъзи қизларимиз оддий овқат пиширишни ёки ўзгаларга одоб билан муомала қилишни билишмайди. Аксарият оилалардаги низоларнинг бош сабабчиси ҳам келинларимизнинг бетгачопарлигию, гап билиб, иш билмасликлари, хонадон эгаларининг ҳурматини жойига қўймасликлари бўлиб қолаётганига, афсуски, тез-тез гувоҳ бўляпмиз. Негаки, баъзида қизларимизни чиройли кийинтириб, қимматбаҳо тақинчоқларга буркаб, сепларига қиммат мебеллару гиламлар, чиннилар олиб бериш учун эртаю кеч меҳнат қиляпмизу, аммо уларнинг тарбиясига келганда етарлича шуғулланмаяпмиз, вақтимизни қизғаняпмиз.\nФикримча, қизим бировдан кам бўлмасин деб сеп йиғгандан кўра, уларни ширинсўз, одобли ва андишали, илмга ошно қилиб ўстирсак, юрагини яхшиликлар билан тўлдирсак, ҳам оиламизнинг, ҳам қизимизнинг бахтини тўкислатган бўламиз.\nОлдинги Газетхонлар сахифаси\nКейинги Конвертларни очганда


Софиянинг ЦСКА жамоаси Болгария бош вазири аралашуви билан Олий Лигага қайтди » Скачать музыку бесплатно новинки музыки 2016-2017\nСофиянинг ЦСКА жамоаси Болгария бош вазири аралашуви билан Олий Лигага қайтди\nКомментариев: 0 Просмотров: 86 Дата: 17-05-2016, 12:25 Софиянинг ЦСКА клуби муддатидан аввал Болгария олий дивизионига қайтарилди. Мазкур қарор Болгария бош вазири Бойко Борисов томонидан «зудлик билан ва ўз вақтида кўрилган чоралар» сабаб қабул қилинган. Болгариянинг 31 карра чемпиони ҳисобланган ЦСКА молиявий муаммолар сабаб 2015 йилнинг июль ойида 3-дивизионга тушириб юборилган эди. Жамоа мазкур мусобақада 30 учрашувда 138 гол уриб, ғолиб чиқди, шунингдек, Болгария Кубоги финалига чиқди — 25 май куни бўладиган финалда ЦСКА «Монтана»га қарши тўп суради. Ҳаваскорлар лигасида тўп суришига қарамай, таркибида фақат болгариялик футболчилар тўп сурувчи ЦСКАнинг ўйинларига мамлакат бўйича энг кўп томошабин тушди, жамоанинг барча учрашувлари ТВ орқали жонли эфирда намойиш этилди. - деб хабар бермоқда Stadion.uz нашри.


Стресс: ундан чиқиб кетиш йўллари борми? - 16 Апреля 2018 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2018 » Апрель » 16 » Стресс: ундан чиқиб кетиш йўллари борми?\nСтресс: ундан чиқиб кетиш йўллари борми?\nКейинги пайтларда стресс, тушкунликка тушиш каби сўзлар тез-тез қўлланиладиган бўлиб қолди. Бу ҳолат баъзида оилавий ажримлар, баъзан ўз жонига қасд қилишга уринишдек хунук оқибатларни келтириб чиқараётгани одамни ташвишга солади. Стресс нима? Унинг юзага келишига қандай омиллар сабаб бўлади, каби саволларга жавоб олиш мақсадида "Оила ва жамият" газетасининг мухбири Нигора Раҳмонова 2-шаҳар руҳий-асаб касалликлари диспансери психологи Нозима Носирова билан суҳбатлашди.\n– "Стресс” инглизча сўз бўлиб танглик, зўриқиш, босим деган маъноларни англатади. Оддий тилда тушкунликка тушиш, дейилади. Бу баъзида оз фурсат, баъзида узоқ вақт кечиши мумкин. Иккала ҳолатда ҳам инсонга зарар етказади. Яъни, ақлий фаолиятнинг сусайиши, юрак уриши тезлашиши, қон томирлари кенгайиши, ички касалликлар – ошқозонда яллиғланишлар келиб чиқишига сабаб бўлади. Стресснинг салбий томонларидан яна бири мияни тормозлаб, маъносиз фикрлайдиган даражага тушириб қўйиши мумкин. Агар одам тез-тез тушкунликни бошидан кечирса, атрофдагилар билан гаплаша олмайдиган ҳолатга тушади. Стресс натижасида инсон ўзига паст баҳо бера бошлайди. Оқибатда ўзини ёлғиздек, яқинларига кераксиздек ҳис қилади. Секин-аста руҳий тетиклик йўқола бошлайди.\n– Стресснинг илк белгилари қандай намоён бўлади?\n– Унинг физиологик ва психологик турлари мавжуд. Бир нарсадан қаттиқ қўрқиб кетиш, кутилмаганда автоҳалокат ёки табиий офатга учраш, танасидаги бирорта касаллик оқибатини билиб қолиш, тўсатдан яқин кишисини йўқотиш физиологик стрессни келтириб чиқаради. Психологик стресс – инсоннинг эмоционал ҳолати билан боғлиқ. Бу кўпроқ қайнона-келин, эр-хотин ёки она ва бола ўртасидаги можаролар туфайли келиб чиқади. Узоқ вақт бирга бўлган севгилисидан ажралиш ёки тўсатдан ишдан бўшатилиш ҳолатлари ҳам психологик стрессни келтириб чиқаради. Ҳар икки ҳолат инсонни ҳам ташқи қиёфасига, ҳам ички дунёсига таъсир кўрсатади ва албатта, асоратлари бўлади.\n– Баъзи одамларда физиологик ёки психологик стресс ҳолати кузатилмаса-да, ҳаётдан зерикиш, ўзидан қониқмаслик, яшашга бўлган истак камайиб кетади. Бу ҳолатни қандай баҳолайсиз?\n– Бу ҳолат инсон ёшликда ёки ҳаёти давомида яқин одамидан кўнгли тўлмай яшаши натижасида йиғилиб қолган танглик оқибатида пайдо бўлади. Ижтимоий ҳаётда ўз ўрнини тополмаслик, атрофдагилар томонидан тан олинмаслик натижасида йиғилиб қолган асоратлар ҳам сабаб бўлиши мумкин. Бу омиллар бир кун келиб таъсирини кўрсатади. Ўзини камситилгандек ҳис қилиш, ҳаётнинг қизиғи йўқдек туюлиши натижасида ёлғизланиб қолади ва жонига қасд қилиш ҳақида ўйлай бошлайди. Жонига қасд қилиш иродасизликдан келиб чиқади. Ҳаммасига нуқта қўйсам, қутуламан, деб ўйлайди. Одамнинг хаёлига бу фикр келиши билан ўз устида ишлаши керак. Камчилик ва хатоларга йўл қўйиш, уни тузатиш инсонга хос. Аммо ҳаётни тўхтатишга диний тарафдан ҳам, руҳий тарафдан ҳеч ким ҳақли эмас.\n– Тан олиш керак, баъзи эркаклар аёлининг нуқсонлари ва хатоларини фарзандлари ёки атрофдагилар ёнида ошкора айтиб камситишади, жеркийди. Бу ҳолат аёлни стрессга тушириши мумкинми?\n– Албатта, аёлнинг стрессга тушишига атрофдагилар ҳам сабабчи. Маълум маънода, унинг характери ҳам роль ўйнайди. Ҳаётда оптимист ва пессимист инсонлар бор. Масалан, оптимист аёллар эри томонидан камситилганда унчалик аҳамият бермайди, бундан фожеа ясаб, тушкунликка тушмайди. Пессимистлар эса рўзғоридаги етишмовчиликларга ҳатто картошканинг тугаб қолганига ҳам фожеа деб қарайди. Турмуш ўртоғи томонидан камситилиши уларга жудаям қаттиқ таъсир қилади. Ҳаттоки, тушкунлик ҳолатларини келтириб чиқаради. Инсон камчиликларсиз яшолмайди. Камчиликларни тузатсак – янгиси пайдо бўлади. Ҳаёт хатоларни тузатишдан иборат. Аёл киши ўзининг камчиликларини тан олиши керак. Ташқи кўриниши, ички дунёси ёки қилаётган ишлари тарафидан камситилдими, албатта, буни инобатга олиши шарт. Эрига: "Тўғри айтдингиз, шунга эътибор бермаганимни қаранг-а, баҳонада шу камчилигимни тўғрилаб олдим, раҳмат сизга”, деса олам гулистон. Шунда эр-хотин ўртасидаги муносабат янада илиқлашади.\n– Баъзи бир аёллар уйдаги арзимаган жанжал туфайли ҳам ўз жонимга қасд қиламан, деб атрофдагиларни хавотирга солади. Бу усул билан аёл нимага эришиши ва нималарни бой бериши мумкин?\n– Инсонларда шунақа характер хусусияти бор. Психологик тил билан айтганда "акцентуация” яъни, характердаги нормадан оғиш. Бундай хусусиятли инсонлар ўзини кўрсатишга, жанжал ёки бақир-чақир ҳолатига тушишга мойил бўлишади. Яқинларимни қўрқитиб олсам, шундагина ўзим хоҳлагандек яшайман, деган фикрда юқоридагидек йўл тутишади. Уларнинг яқинлари бу усул билан ҳеч нарсага эриша олмаслигини тушунтириши керак. Аёллар чиройи, иффати, самимияти, ёлғон гапирмаслиги билан турмуш ўртоғининг ҳурматига эга бўлади. Дори ичиб, ўзимни машина тагига ташлайман ёки томиримни кесаман, ўт қўяман, осаман деган таҳдидлар билан ўзини кўрсатиб ҳеч нарсага эришолмайди. Бу характер аёлга фақатгина зиён етказади. Яъни, у атрофдагилар олдида ҳурматини йўқотади. Фарзандларини руҳиятига катта салбий таъсир кўрсатади. Турмуш ўртоғининг кўнглини совутиб, ўзидан узоқлаштиради.\n– Баъзи бир қайноналар ўғли ҳамда келинини измида олиб юриш мақсадида "ҳушидан кетиш” саҳнасини кўрсатишади. Бу ҳолатга психологлар қандай баҳо беради?\n– Юқорида айтилганидек, бу ҳам акцентуация ҳолатига киради. Айрим аёллар ёшликда кам эътиборда бўлганлиги сабаб кексайганларида ўша бўшлиқни тўлдириб, эътибор қозонмоқчи бўлишади. Панд-насиҳат йўли билан эришолмагач, театр қўйишга ўтишади. Уларни шифохонага ётқизиш мумкин эмас. Уришиб, хафа қилиб ҳам бўлмайди. Баъзида бу ҳолат уларнинг "фойдасига” ўзининг ижобий натижасини бериши мумкин. Аммо тез-тез такрорланаверса "сохта саҳна” фош бўлиб қолади. Унда онанинг обрўйи тушиб, ҳақиқатан касал бўлиб қолса ҳам ҳеч ким эътибор бермай қўйиши мумкин. Бу пайтда қайноналар ким биландир дардлашгиси, келинига нималарнидир ўргатгиси, уқтиргиси келади. Келин қайнонанинг насиҳатларига муҳтож бўлмаса ҳам уни уйдаги катта инсон, тажрибали аёл сифатида тан олиши керак. Ана шунда бунақа ҳолатларни камроқ кўришимиз мумкин. Уларга кўпроқ эътибор қаратиш билан бирга келин, ўғил, неваралар "Биз сизни жудаям яхши кўрамиз, уйимизни қуёшисиз”, деган жумлалар билан кўнгилларини кўтариши керак.\n– Тушкунликдаги аёлни бу ҳолдан чиқариш учун нималарга эътибор бериш керак?\n– Стресс оқибатида депрессияга тушган аёлларга айрим инсонлар меҳр билан қарайди. Қўллаб-қувватлагиси, ёрдам бергиси келади. Лекин бунақа инсонлар ҳаётда жуда кам учрайди. Доимий тушкунликда юрадиган одамлар яқинларини ҳам чарчатиб қўяди. Сабаби улар жудаям майда гап, кайфиятсиз, бирон бир ишни охиригача бажара олмайдиган, ҳовлиқадиган, ўзидан ва атрофдагилардан нолийдиган хусусиятга эга бўлишади. Бу эса яқинлари ва атрофидагиларни ғашига тегади. Нима бўлган тақдирда ҳам уларни қўллаб-қувватлаш, ёрдам бериш керак. Ҳар бир инсон ўз муаммосини ўзи ечади. Психологлар уларга йўл кўрсатишади холос.\nДавлатимиз раҳбарининг "Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги фармонида "Оила” марказининг Қорақалпоғистон Республикаси, вилоятлар ва Тошкент шаҳар бошқармалари ҳузурида тиббиёт касб-ҳунар коллежлари негизида ёшларни оилавий ҳаётга тайёрлаш, оиладаги низоли ҳолатларни ҳал қилишнинг ҳуқуқий ва психологик асосларини ўргатиш, ажрашишларнинг олдини олиш, шунингдек, оиладаги маънавий-ахлоқий қадриятларни мустаҳкамлашга оид бошқа масалалар бўйича кадрлар малакасини ошириш ва уларни қайта тайёрлаш бўйича махсус ўқув курслари ташкил этилиши ҳақида вазифалар ҳам белгиланган. Шундан келиб чиқиб, касб-ҳунар коллежлари, маҳалла ҳамда хотин-қизлар фаолият юритадиган ташкилотларда амалий семинарлар ўтказишни йўлга қўйдик. Кимнидир соғлом ҳаётга қайтарсак, бахтли эканини кўрсак, албатта, хурсанд бўламиз.\nКатегория: YANGILIKLAR / ЯНГИЛИКЛАР / HABARLAR / AXBOROT | Ko'rganlar:: 212 | Добавил: www.BePuL.NeT | Теги: #newsuz, #ahborot, #Yangiliklar, #новости, #Yangilik, #xabarlar, #news, #habarlar, #uznews | Рейтинг: 0.0/0


Генерал Дўстум: ‘Толибонни йўқ этардим, аммо...’ - BBC O'zbek\nГенерал Дўстум: ‘Толибонни йўқ этардим, аммо...’\n'...афғон ҳукумати ва Афғонистон Миллий Хавфсизлик Кенгаши бунга давомий равишда тўсқинлик қилмоқда'.\nҲозир ҳам Жаузжонда экани айтилаётган генерал Абдулрашид Дўстум бу ҳақда куни-кеча Шибирғонда ўтказган хавфсизлик йиғини чоғида баён қилган.\nАфғонистон биринчи вице-президенти ўтган ҳафта кенг кўламли янги ҳарбий амалиётларга бошчилик қилиш учун мамлакат шимолига сафар қилган.\nТуркманистон билан бевосита чегарадош Жаузжон вилоятидан бошлаган кенг кўламли ҳарбий амалиётлари арафасида бу гал Афғонистон шимолидаги толибларни буткул йўқ этиш истагида эканини баён қилганди.\nБу – генерал Абдулрашид Дўстумнинг ўтган бир ярим йил ичида аксарияти Марказий давлатларига шундоққина қўшни бу минтақада амалга ошираётган учинчи йирик ҳарбий амалиётлари бўлганди.\nФото муаллифлик ҳуқуқи MoD\nШимол ва шимол-шарқ катта сондаги Ғарб бошчилигидаги иттифоқ қўшинларининг 2014 йилги оммавий сафарбарлиги ортидан Афғонистоннинг ноодатий бир равишда хавфсизлиги жиддий издан чиқиб бораётган минтақаси саналади.\nСўнгги йилларда бу ерда толиблардан ташқари, маҳаллий масъуллар ИШИД гуруҳи аъзоларига нисбат бераётган ва аксариятининг марказий осиёлик эканликлари айтилувчи хорижий жангарилар қадар фаоллашишга муваффақ бўлишган.\nАфғонистон учун Толибон тузуми қулатилган 2001 йилдан буён энг қонлиси бўлгани айтилган ўтган бир йил ичида толиблар ва улар хорижий иттифоқчилари уюштиришга муваффақ бўлган кенг кўламли ва қонли ҳужумлар ҳам айнан мамлакатнинг Қундуз, Бадахшон ва Фарёб каби шимолий-шарқий ва шимолий вилоятлари ҳиссасига тўғри келади.\nЖангарилар ўтган 15 йил бадалида Афғонистонда қайта қозонишга муваффақ бўлган энг йирик муваффақиятлари ҳам айнан мамлакатнинг шимолий ва шимолий-шарқий минтақаларида кузатилган, улар муваққат эса-да, Қундуз вилояти маркази, Бадахшон, Тахор ва Жаузжоннинг Тожикистон ва Туркманистонга бевосита чегарадош қатор туманларини ҳам босиб олишга муваффақ бўлишганди.\nАфғонистон Толибон ҳаракати яқинда ўзининг бу йилги баҳорги амалиётларини ҳам яна айнан мамлакатнинг шимолий ва шимолий-шарқий вилоятларидан бошлаган, Қундуз, Фарёб, Сарипул, Жаузжон, Бағлон, Бадахшоннинг айрим шаҳар ва туманларида ҳужумга ўтганди.\nМинтақадан олинган энг сўнгги хабарларда бу вилоятларнинг аксариятида жангарилар ва афғон ҳукумати кучлари ўртасидаги жангларнинг ҳануз давом этаётгани айтилади.\nЯнги ҳарбий амалиётлар\nАфғонистон биринчи вице-президенти, генерал Абдулрашид Дўстум бошчилигидаги сўнгги ҳарбий амалиётлар худди шу манзарада йўлга қўйилган, улар бор-йўғи бир неча куннинг ўзида Жаузжон вилоятининг аксарият аҳолиси ўзбеклар ва туркманлар бўлган қатор стратегик жиҳатдан муҳим туманларини толиблардан тозалашга муваффақ бўлишган.\nЖаузжондаги ҳарбий амалиётлар манзарасида генерал Абдулрашид Дўстумнинг кейинги нишони айнан Афғонистоннинг иккита энг беқарор шимолий-шарқий вилоятидан биттаси бўлган Қундуз бўлиши ҳам айтилганди.\nАммо, минтақадан олинган энг сўнгги хабарларга кўра, Афғонистон биринчи вице-президенти бошчилигидаги амалиётлар ҳозирга келиб тўхтаб қолган.\nҲозир ҳам Жаузжон вилоятида экани айтилаётган генерал Абдулрашид Дўстум бунинг сабабини куни-кеча Шибирғон шаҳрида маҳаллий хавфсизлик масъуллари билан ўтказган учрашуви чоғида очиқлаган, мавжуд вазиятга афғон ҳукумати ва айниқса, Афғонистон Миллий Хавфсизлик Кенгаши асосий сабабчи эканини айтганди.\n“Толибон ўтган йил Қундузни босиб олмасидан аввал Афғонистон Миллий Хавфсизлик Кенгашига 10 маротаба таклиф билан чиқдим. Қундуз назоратдан чиқади, менинг у ерга боришимга рухсат беринг, дедим. Туркияда эканим пайтида эса, толиблар Қундуз шаҳрини босиб олишди. Кейин Фарёбга келиб амалиёт ўтказдим. Афғонистон Мудофаа ва Ички ишлар вазирлари билан Қундузда амалиёт ўтказишни режалаштирдим. Ҳар вақт таклиф қилганман, аммо рад этилган”, - деб айтган Афғонистон биринчи вице-президенти.\nГенерал Абдулрашид Дўстумнинг ўзи мавжуд ҳолатни уларнинг, “Гўёки ўзи бориб, бир ҳизбни йўқотиб, ўрнига “Жунбуши Миллий Исломий”ни кучайтиради, деган хавотирлари” билан изоҳлаган. “Менинг садоқатимни эса, билишмайди”, - дея баён қилган Афғонистон биринчи вице-президенти.\nСабаб ва муносабат\nҚудратли ўзбек генерали худди шу ўринда амалдаги миллий бирдамлик ҳукуматини кескин танқид остига олган, ҳукуматни ўзига ишончсизлик кўрсатаётганликда айблаган.\nАбдулрашид Дўстум жанобларининг айтишича, “жаҳон ҳамжамиятининг шунча кўмаги билан ҳам, афғон ҳукумати оз сондаги қуролли мухолифларни йўқ қилишга қодир бўла олмаган”.\nАфғонистон биринчи вице-президентининг айтишича, мамлакатда интизом ва хавфсизлик вазиятининг ёмонлашаётганига хавфсизлик идоралари мулозимларини тайинлаш ишларига ҳукумат ҳар бир расмийсининг аралашаётгани ҳам сабаб бўлмоқда.\nШу ўринда эслатиб ўтиш жоиз, янги миллий бирдамлик ҳукумати қудратга келганидан қарийб бир ярим йил ўтиб ҳам, Афғонистон ўзининг муқим Мудофаа вазири ва Жосуслик Хизмати раҳбарига эга эмас.\nАксарият таҳлилчи ва кузатувчилар эса, Афғонистонда сўнгги пайтларда кучайиб бораётган зўравонликларда мазкур омил ҳам озмунча роль ўйнамаётганлигини алоҳида таъкидлашади.\nХудди шу манзарада Би-Би-сининг генерал Дўстумнинг Шибирғонда қилган бу баёнотлари юзасидан Афғонистон Миллий Хавфсизлик Кенгашидан расмий изоҳ олиш уринишлари, ҳозирча, самара бергани йўқ.\nАфғонистон биринчи вице-президенти бошчилигидаги мамлакат шимоли-шарқидаги сўнгги ҳарбий амалиётлари президент Муҳаммад Ашраф Ғанийнинг мамлакат парламентида ўзининг афғон можаросига оид янги стратегиясини очиқлаши, бир қисм толибларни инобатга олмаганда, ИШИД, “ал-Қоида” ва “Ҳаққоний” каби ўз ҳудудларида фаол барча қудратли жангари гуруҳларга бундай буёғига ҳарбий амалиётлар сиёсатини қўллашларини баён қилиши арафасига тўғри келган.\nГенерал Абдулрашид Дўстумнинг Шибирғондаги танқидлари янграган бир кунда эса, Афғонистон Президенти Муҳаммад Ашраф Ғаний миллий хавфсизлик идорасига бутун мамлакат бўйлаб террорчи ва исёнчиларни йўқ этишга расман буйруқ берганди.\nАфғонистон парламентидаги сўнгги чиқиши ва янги буйруғи эса, ўзи қудратга келган ўтган бир ярим йил ичида Афғонистондаги жангари гуруҳларга нисбатан бирламчи сиёсати сулҳу мадора бўлишини таъкидлаб келаётган афғон раҳбари мавқеидаги кескин ва муҳим ўзгариш сифатида талқин этилганди.\nПрезидент Ғанийнинг кутилмаган қадами толибларнинг Афғонистоннинг қатор шимолий ва шимолий-шарқий вилоятларидаги ҳужумлари баробарида пойтахт Кобулда уюштирган ва ўнлаб оддий инсонларнинг ўлимларига сабаб бўлган қонли ҳужумлари ортидан кузатилганди.\nҚурбонлар аксариятининг тинч аҳоли вакиллари экани эса, мамлакат ичкарисида кескин акс-садо берган, ҳатто, парламент кун тартибига чиққан, махсус норозилик амалиётларига қўл урилган, барча бирдек афғон ҳукуматини исёнчиларга қарши қатъий ва амалий чора кўришга ундаганди.\nАйрим таҳлилчилар афғон можаросига оид янги стратегиясини президент Ғанийнинг бу йилги баҳорги амалиётларига оид баёнотида ҳам тинчлик масаласида бир сўз демаган Афғонистон Толибон ҳаракати билан дипломатик йўлда иш олиб боришдан ҳафсаласи пир бўлганлигига йўйишган.\nАммо орада бунинг аслида бирор бир амалий мақсадларни кўзламагани, мамлакат ичкарисидаги норози кайфиятни бостириш учун номига қилинаётган иш эканини айтган кузатувчилар ҳам озмунча бўлмаганди.\nХудди шу ўринда таъкидлаш жоиз, президент Муҳаммад Ашраф Ғаний биринчи муовинининг ўзининг жангариларни йўқ этишга оид буйруғи билан бир кунда янграган танқидларига, ҳозирча, бирор бир тарзда муносабат билдирмаган.\nАфғонистон биринчи вице-президенти, генерал Абдулрашид Дўстум матбуот котиби Шаҳбоз Ирожнинг Би-би-си Ўзбек Хизмати билан суҳбатида айтишича, шимолдаги сўнгги ҳарбий амалиётларини тез орада қайта бошлаш ва шимолий Сарипулдан тортиб, шимолий-шарқий Қундузники қадар хавфсизлик билан боғлиқ вазиятини яхшилаш умидидалар.\n“Афғонистон Миллий Хавфсизлик Кенгашининг генерал Абдулрашид Дўстумдан ташқари бошқа аъзолари, Афғонистон Мудофаа вазирлиги, Ташқи ишлар вазирлиги, президент Муҳаммад Ашраф Ғаний ҳам бор. Булар ҳаммаси бир жойга ўтириб, умумий бир режаси устида якуний қарорга келишлари билан бу амалиётлар бошланади. Жаноб Дўстум Миллий Хавфсизлик Кенгашига бу хусусда яхши-яхши таклифлар билан чиққан. Аммо ҳизбий масалалар боис, баъзи хавотирлар билдирилган. Лекин, шунда ҳам, кенгашдагилар айнан нимага асосланиб, орада кечган вақт давомида бу таклифларни эътиборсиз қолдиришгани сабаби бизга маълум эмас”, - дейди матбуот котиби.\nУнинг айтишича, бундан буёғига Афғонистон Миллий Амният Кенгаши садоқатини англаб етиб, Дўстумнинг режаларига монеълик ва эътиборсизлик қилмайди, деб умид қилишмоқда.\nКуни-кеча “Нью-Йорк Таймс” нашрида чоп этилган ва Америка генерал Дўстумга виза бермагани иддао этилган мақолага муносабат билдираркан, Афғонистон биринчи вице-президенти матбуот котиби режадаги сафарнинг бекор қилинишига ҳам айнан мамлакат шимолидаги хавфсизлик билан боғлиқ вазият сабаб бўлганини айтганди.\nАфғонистоннинг шимол ва шимол-шарқдаги стратегик жиҳатдан муҳим бўлган Қундуз ва Сарипули сўнгги йилларда толиблар билан бир қаторда хорижий жангарилар ҳам энг кўп фаоллашган вилоятлардан саналишади.\nМаҳаллий масъуллар толиблар билан бир сафда жанг, айрим ҳолларда эса, уларга, ҳатто, бошчилик қилаётган бу жангариларни яқинда Яқин Шарқдаги ИШИД гуруҳига тўлиғича байъат келтирган Ўзбекистон Исломий Ҳаракати аъзоларига нисбат беришади.\nАммо, Сарипул вилоят кенгаши раиси Муҳаммаднур Раҳмонийнинг Би-би-си Ўзбек Хизмати билан суҳбатида айтишича, ўз ҳудудларида фаол бўлган уч мингга яқин толиблар орасида ҳам ўзбекистонликлари дохил хорижий жангарилар оз эмас.\nСўнгги йилларда устма-уст ҳужумлари ортидан, жангарилар вилоят марказига қадар кириб боришга муваффақ бўлган Қундуз ва Сарипулдаги кўплаб туманларнинг назорати қўлдан кетишига оид хавотирларнинг ошкора тус олганига анча бўлган.\nШу кунларда Афғонистоннинг Туркманистон ва Тожикистонга бевосита чегарадош Фарёб, Бадахшон ва Тахор вилоятларида ўзаро жангларнинг ҳануз давом этаётгани, бу вилоятларнинг айрим туманларида афғон ҳукумат кучлари жангарилар қаршисида танг аҳволда қолишгани ҳам айтилади.\nХудди шу манзарада Ўзбекистон ва Тожикистондан келувчи муҳим электр таъминоти тизими ўтувчи ҳамда сўнгги йилларда хавфсизлик билан боғлиқ вазияти жиддий ёмонлашган шимолий-шарқий Бағлон вилоятида ҳам жанглар қайта бошланганига оид хабарлар олинмоқда.\nШу йил бошида эса, Ўзбекистондан келувчисининг учта симёғочи портлатиб юборилган, бунинг натижасида Афғонистоннинг пойтахт Кобул дохил яна бир қанча вилоятлари ҳафталаб электр токисиз қолишганди.\nБағлонлик масъуллар бу ишни толибларга нисбат беришган, аммо Афғонистон Толибон ҳаракати кескин раддия билан чиққанди.\nАбдулрашид Дўстум ва шимол\nГенерал Дўстум Афғонистоннинг асосий ўзбеклар яшовчи ва Ўзбекистон билан ҳам бевосита чегарадош шимолидаги энг қудратли сиёсатчилардан бири саналади.\nГенерал Дўстумнинг кучлари АҚШ бошчилигидаги халқаро иттифоқ қўшинларининг дастаги билан 2001 йилда Афғонистонда Толибон тузумини қулатишда муҳим ўрин тутган.\nОрадан бир муддат ўтиб, генерал Дўстум Толибон билан қудрат бўлишиш Афғонистонда яна фуқаролар урушини келтириб чиқариши мумкинлиги билан ҳам огоҳлантирганди.\nЎзи Афғонистон президентлигига асосий номзодлардан бири сифатида кўрилган Муҳаммад Ашраф Ғанийнинг 1-муовини сифатида иштирок этган ўтган йилги сайловлар арафасида эса, ғолиб чиққан тақдирларида мамлакатга тинчлик келтиришларига кўзлари етишини баён қилганди.\nБу масалада иш фақат дипломатия билан битмаслиги, қатъият ҳам лозим бўлишини урғулаганди.\n“Бир томондан террорчилик, бошқа тарафдан Толибон, буёғи қуроллилар, яна коррупция...Худди шундай вазиятда Афғонистонда хавфсизликни таъминлашга қодир кишилар керак. Мен, ҳеч бўлмаганда, Афғонистоннинг бир қисмида ё гап ва ё аксиламал билан тинчлик ўрната олишимга кўзим етади. Президентнинг муовини бўлиш билан бирга, ўз полиция, қуролли кучларимиз ва бошқа генераллар билан ҳамкорликда, улар билан ўз тажрибаларимни ўртоқлашган ҳолда бунга муваффақ бўламиз, деган умиддаман”, - деганди генерал Абдулрашид Дўстум.\nТолибон ва ...\nТолибон ҳаракати эса, сўнгги президентлик сайловларидан тортиб, янги миллий бирдамлик ҳукуматини ҳам тан олмаслигини баён қилган.\nЯнги хавфсизлик битими 2014 йилги оммавий сафарбарлик ортидан ҳам, ўн мингдан ортиқ хориж аскари ва улар қатор ҳарбий базаларининг Афғонистон тупроғида қолишига қонунан изн берганди.\nБошқа томондан, Афғонистон қайта зўравонликлар гирдобига ботаркан, орада президент Барак Обама Афғонистондаги АҚШ ҳарбийларининг ваколатини ҳам кенгайтирган.\nУларнинг толибларга қарши жанг олиб боришларига изн берган, исёнчиларга қарши курашларида афғон хавфсизлик кучларини ҳаводан туриб дастаклашга ҳам ваъда қилган.\nАфғонистон Толибон ҳаракати эса, ўтган йиллар давомида афғон тупроғида бирор бир чет эл аскари бўлишига кескин қарши эканини ошкора баён этиб келади.\nАйнан хорижий қўшинлар боис, ўтган 15 йил давомида ҳаракат билан турли даражада тинчлик музокаралари олиб бориш уринишлари деярли самара бермаган.\nҒарб бошчилигидаги иттифоқ қўшинларининг сўнгги тажрибаси эса, афғон можаросига ҳарбий йўл билан ҳам ечим топиб бўлмаслигининг яна бир исботига айланган.\nАксарият таҳлилчиларнинг бирдек эътироф этишларича эса, бу муаммонинг якуний ва ижобий ечими Ғарб бўладими, Россия, Хитой ва ёки минтақадаги бошқа йирик ўйинчи давлатлар, алал-оқибат, афғон можаросидан манфаатдор барча томонларнинг сиёсий истак-хоҳиш ва иродаларига боғлиқ бўлиб қолаверади.\nГенерал Дўстум шимолда нима қилмоқчи?


Вьетнамда сайёрамизнинг энг кекса аёли 123 ёшида вафот этди\n22:12 / 13.07.2016\nСайёрамизнинг энг кекса аёли ҳисобланган 123 ёшли Нгуен Тхи Чу исмли аёл Вьетнамнинг Хошимин шаҳрида вафот этди.\n"Узоқ умр кўрувчи Нгуен Тхи Чу сешанба куни кечаси вафот этди", деб маълум қилди аёл яшайдиган Биньчань тумани раҳбарияти.\nНгуен Тхи Чу 2015 йилда расман сайёрамизнинг энг кекса аёли деб тан олинган, буни Жаҳон рекордлари академияси (WRA) ҳам тасдиқлаган. Чунинг шахсини билдирувчи гувоҳномасида у 1893 йилнинг 4 майида туғилгани кўрсатилган. Момо кекса ёшига қарамасдан ҳаётининг сўнгги кунларигача ажойиб жисмоний ҳолатда бўлган ва кексалик касалликларидан азият чекмаган. У бирор марта соғлиғидан шикоят қилмаган ва ҳеч қачон шифокорларга мурожаат қилмаган.\nНгуен Тхи Чу узоқ умри давомида 11 фарзанд кўрган. Улардан ҳозирда икки нафаригина ҳаёт бўлиб, момонинг набиралари, эвара-чеваралари сони эса юздан ошиб кетган.\n2011 йилда Вьетнамнинг "Вьетнам рекордлари" ташкилоти момони мамлакатнинг энг кекса фуқароси деб тан олган. 4 йил ўтиб WRA момога дунёнинг энг кекса аёли унвонини бергач, унинг улуғ ёши халқаро даражада тан олинган.


Ўқишга қабулда ҳақиқий шаффофлик! - Уч илдиз\nШаффофлик бўлади, деган билан ҳеч нарса шаффоф бўлиб қолмаслигини\nҳамма билади. Бу ҳақда бир неча бор «Муносабат» ва бошқа кўрсатувларда ҳам бонг урилгани бежиз эмас. Зеро, ўқишга қабулда ҳақиқий шаффофликка эришмоқ учун ҳуқуқий базани такомиллаштириш, ўқишга қабул жараёнидаги ортиқча даҳмазалардан мутлоқ воз кечиш, коррупция содир этилишига асло имкон қолдирмаслик зарур, деган ўй барча зиёлиларнинг қалбини ўртаётган эди. Эзгу ниятларимизга фаришта омин дебти, дейди Дониш домла ЎзАда ёритилган қуйидаги хушхабарларни ўқиб.\nБу борадаги ислоҳотлар, шаффофликка қаратилган хайрли қадамлар бардавом бўлсин. Олий даргоҳларимизга ўқишга кириш ҳақиқий иқтидор соҳибларига ҳеч қачон армон бўлиб қолмасин. Чинакам ўқийман ва келгусида етук кадр бўламан, дейдиган йигит-қизлар албатта ниятларига етсинлар!\nПулу кўп-у ўқишни истамайдиганлар «квота»га ажратилган жойларни эгаллаб олиб, кейин ўқишга келмай ўзларини ҳам, ўзгаларни ҳам қийнамасинлар. Улар шижоатига яраша бизнес, тадбиркорлик ва бошқа фойдали ишлар билан шуғулланаверсинлар. Илоҳо, уларнинг ҳам омадлари юришиб, пуллари янада кўпайиб юртни обод қилишда камарбаста бўлсинлар. Бундан давлат ҳам, жамият ҳам фақат ютади!\nКелажакда Ўзбекистонимиз энг ривожланган мамлакатлар қаторида бўлиб, авлодларимиз шунга яраша бахтли ҳаёт кечириши айнан олий ўқув юртларига ҳақиқий иқтидорли ёшлар кириши ва етук кадр бўлишига боғлиқдир. Шунинг учун бугунданоқ ҳар ким қобилиятига, иқтидорига, иштиёқига яраша тўғри йўлни танласин!\nНавбатдаги ўқув йилларида биз домлалар аудиторияга кирганда лиқ тўлиб ўтирадиган талабаларни кўриш насиб этсин. «Дарсга келмайдиганлар нега ўқишга кирди? Давомат паст-ку» дея жиғибийрон бўлишга асло ҳожат қолмасин. Энг муҳими, муносиб кадрлар етишиб чиқиб, эл-у юртига ҳалол хизмат қилсинлар.\nЎзМУ Ахборот хзмати раҳбари\nҲукуматнинг Олий таълим муассасаларига ўқишга қабул қилиш, талабалар ўқишини кўчириш, қайта тиклаш ва ўқишдан четлаштириш тартиби тўғрисидаги низомларни тасдиқлаш тўғрисидаги қарорига ўзгартириш ва қўшимчалар (360-сон, 27.04.2019 й.) киритилди, деб хабар бермоқда @huquqiy_axborot канали.\nМагистратурага кириш имтиҳонларида ўзгаришлар содир бўлди\nУнга кўра, магистратурага ҳужжат топширганларнинг TOEFL бўйича камида 72 ёки IELTS бўйича камида 5,5 балл бўлганида улар чет тилидан кириш синовидаиштирок этмайди.\nЮқоридаги мақоламизга азиз Устозимиз, профессор Жамила Шермуҳамедовадан қуйидаги фикрнома келди:\nХайирли кеч мехрибоним, Зукко ва адолатли шогирдим! Ха мен хамиша, Адолат ва шаффофлик тарафдориман, догмага каршиман. Хатто паррокандаларга тиш/ тирногим билан курашаман. Нега? Хар бир мамлакатнинг такдири, кучли, билимли-маьнавияти бой угил-кизларимизнинг камолига, интеллектуал салохиятига боглик! Бу салохият качон тугилади, качонки аудиторияларда кучли талаба, ундан кучли домлалар шакллансагина! Кучли давлат, кучли фарзандларимиз илмидан тугилади, уни хеч качон, хеч кимнинг кулида суньний кугирчокка айланмайди, ! Офарин мухтарам Президентимизга шундай адолатли талабларни куяпдилпр! Уни амалга оширишда айнан кучли ва адолатли, Ватанпарвар Олим ва одолатли , интеллектуал капиталга эга булган устозу- уламоларга мухтожмиз!\nNext story Математика факультети талабалари “Artel”да\nPrevious story Талабалар турар жойида янги кутубхона


Европа Иттифоқи Туркияга қарши санкциялар киритиши мумкин » Ўзбекистон янгиликлари – Zamin.uz\nЕвропа Иттифоқи Туркияга қарши санкциялар киритиши мумкин\n12 июль 2019, 10:36\nЕвропа Иттифоқи Туркия Кипр сувларида газ конларини ноқонуний қидираётгани сабабли Анқара билан савдо музокараларини тўхтатади ва Туркияга кейинги йилга мўлжалланган молиялаштиришни музлатади. Бу ҳақда Reuters ахборот агентлигига таяниб Кун.уз хабар берди.\nАгентлик маълумотларига кўра, бу қарор ҳали қайта кўриб чиқилиши мумкин ва Брюсселда муҳокама қилинмоқда. “Туркия ноқонуний бурғилашни давом эттираётгани сабабли Европа Иттифоқи Анқара билан транспорт келишуви бўйича музокараларни тўхтатади ва у билан олий даражада бошқа ҳеч қандай учрашув ўтказмаслик бўйича келишмоқда”, дейилган хабарда.\nШунингдек, агар Туркия бурғилашни давом эттиргудек бўлса, Европа давлатлари унга қарши янада қатъийроқ санкциялар киритишга тайёр.\nНомаълум бўлиб қолишни истаган европалик дипломат агентлик билан суҳбатда Европа Иттифоқи баёноти бўйича хавотир билдирган. Унинг таъкидлашича, бу масалада эҳтиёткорлик билан ҳаракат қилинмоқда, чунки Европа Иттифоқига Туркия билан миграция, НАТО ва террорчилик масалалари бўйича кооперация зарур. У, шунингдек, Европа Иттифоқининг баъзи давлатлари Туркияга энергетика масалаларида тобе эканлигини айтган ва катта кўламли иқтисодий санкциялар жорий қилинмаслигини таъкидлаб ўтган.\nКипр ороли иккита давлатга бўлинган. Улардан бири – Кипр Республикаси Европа Иттифоқи аъзоси, Шимолий Кипр Турк республикаси деб аталувчи иккинчиси эса фақатгина Анқара томонидан тан олинган мустақил давлат ҳисобланади. Бу давлат Туркия 1974 йилда оролга қўшинлар юбориб, улар оролнинг учдан бирини эгаллаб олганларидан кейин ташкил топган.\nЯнгиликлар » Дунё » Европа Иттифоқи Туркияга қарши санкциялар киритиши мумкин\n14:30 Европа Иттифоқи Саудия Арабистони ва яна 22 та давлатни муаммоли давлатлар деб тан олди\n08:31 Эрдўған Европа Иттифоқига кириш бўйича референдум ўтказиш билан таҳдид қилди\n08:09 Туркияга Европа Иттифоқида ўрин йўқ – Австрия канцлери\n18:09 Financial Times: Россияга қарши санкциялар масаласи Европа Иттифоқини бўлиб юбориши мумкин


Ўзбекистонда тиббий ниқоблар қимматлашганининг сабаби тушунтирилди (видео) - Daryo\n09:26, 17.03.2020 63296\nТиббий ниқоблар ишлаб чиқарувчи корхона ходимаси Хуршида Аҳмедова 2020 йилнинг индивидуал ҳимоя воситаси – тиббий ниқоблар нархи ошишининг сабабини тушунтирди. Бу ҳақда Ўзбекистон Соғлиқни сақлаш вазирлиги ҳузуридаги Фармацевтика тармоғини ривожлантириш агентлиги хабар бермоқда.\n«2020 йилда коронавирус сабабли тиббий ниқобларга талаб кескин ошиб кетди ва биз ҳамюртларимиздан юзага келган вазиятга тушуниш билан муносабатда бўлишни сўраймиз. Корхонамизнинг ишлаб чиқариш қуввати кунига 60 минг ниқобни ташкил қилади. Бугун биз Бухоро, Самарқанд ва Тошкент вилоятига ниқоблар жўнатдик», — дейди Аҳмедова.\nУнинг таъкидлашича, тиббий ниқоблар нархининг ошишига уларни ишлаб чиқаришда қўлланадиган хом ашё қимматлашгани сабаб ҳисобланади. «Хом ашё қимматлашгани сабабли нархни оширишимизга тўғри келмоқда», — дея тушунтиради корхона ходимаси.\nАҳмедованинг қўшимча қилишича, истеъмолчилар Ўзбекистонда ишлаб чиқарилувчи ниқобларнинг сифатига шубҳа қилмасалар ҳам бўлади.\nАввалроқ «Ўзтўқимачиликсаноат» ассоциацияси Ўзбекистонда бир кунда 500 минг дона тиббий ниқоб ишлаб чиқарилаётгани, мамлакатдаги ишлаб чиқариш қувватлари бир кунда тайёрланадиган ниқоблар сонини икки миллион донагача етказиш имконини беришини маълум қилганди.\n14:04, 24.03.2020 463440\n17:45 Бугун 360\n17:22 Бугун 12798\n17:46, 31.05.2020 202638\n00:09, 31.05.2020 103593\n23:37, 30.05.2020 87081\n15:34, 31.05.2020 84166


бу борада олиб борилаётган ислоҳотлар натижалари\nЖорий йилнинг 11-18 март кунлари Таиланд давлатининг Бангкок шаҳрида спортнинг муай-тай WMF йўналиши бўйича XV-жаҳон чемпионати бўлиб ўтди. Унда жаҳоннинг 42 та мамлакатидан спортчилар қатнашиб, чемпионлик учун ўзаро беллашдилар.\nЧОРДАРАДА ЯНГИ СПОРТ МАЖМУАСИ\nЁшларнинг маънан соғлом, жисмонан бақувват бўлиб улғайишлари мамлакатнинг эртанги кун қудрати, салоҳиятини мустаҳкамловчи асосдир. Бу борада келажак авлод таълим-тарбиясига алоҳида эътибор қаратиш давлатимиз сиёсатининг устувор вазифаларидан бўлиб, улар учун барча шарт-шароитлар яратиб қўйилган. Шунданда бугунги кунда юртимизнинг чекка-чекка қишлоқларидан етишиб чиққан иқтидорли, истеъдодли ўғил-қизларимиз жаҳон ва халқаро ареналарда ватанимиз довруғини янада оширмоқдалар.\nМамлакатда футболни янада ривожлантириш, маҳаллалардаги болалар қизиқишини ошириш мақсадида тумандаги мини футбол майдончасида мусобақалар уюштирилмоқда. Уларда фаол қатнашиб, ғолибликни қўлга киритган болажонлар ҳомийлар томонидан рағбатлантирилмоқда.\n1982 йил. Ўша пайт Нурато тумани Самарқанд вилоятига қарашли эди. «Ёш куч» мактаб ўқувчиларининг спорт жамияти вилоят ташкилотида йил якуни бўйича айнан ана шу олис туманда жисмоний тарбия ва спорт турлари оқсаётгани танқид қилинди.\nЁШ АВЛОД ТАРБИЯСИДА СПОРТНИНГ МАВҚЕИ\nБугунги кунда мамлакатимизда фуқаролик жамиятини ривожлантириш, баркамол авлодни тарбиялаш, вояга етмаганлар ва ёшлар ўртасида соғлом турмуш тарзини кенг тарғиб қилиш, ёшларимизнинг дунёқараши ва кайфияти, уларнинг ҳаётга муносабатини тубдан ўзгартириш ҳамда юксалтириш айниқса, жисмоний тарбия ва спорт билан шуғулланишларига имкониятлар яратиш долзарб аҳамият касб этмоқда.\nАЁЛЛАР СПОРТИГА ЭЪТИБОР\nЯқинда туман ҳокимлигининг йиғилиши бўлиб ўтди. Унда туманда “Соғлом она - соғлом бола” шиори остида “Аёллар спорт фестивали” мусобақаларини кўтаринки руҳда ўтказиш масаласи кўриб чиқилди. Тадбирда ҳоким ўринбосарлари, тиббиёт, ҳуқуқ-тартибот, касаба уюшмалари туман кенгаши ва бошқа идоралар ходимлари, соҳага дахлдор мутахассислар, оммавий ахборот воситалари вакиллари иштирок этишди. Йиғилишни туман ҳокими Б.Қодиров бошқарди.\nМАҲАЛЛАДА “ФИТНЕС КЛУБ” фойдаланишга топширилди\nТалибарзуи поён маҳалласида жойлашган собиқ “Наврўз” жамоа хўжалигининг маъмурий биноси хўжалик тугатилгандан сўнг, туман тиббиёт бирлашмаси балансига ўтказилиб, ҚВПга айлантирилди. Бинонинг фаоллар зали бўлган катта хонаси бўш ётган эди


“Андижон-фарм” ЭИЗ ташкил этилди | NORMA.UZ\nДавлатимиз раҳбари 14.01.2019 йилдаги тегишли Фармонни имзолади. Ҳужжат матни ЎзА сайтида жойлаштирилган.\nЭркин иқтисодий зона Андижон вилоятининг Андижон туманида фармацевтика маҳсулотларини ишлаб чиқариш, доривор ўсимликлар хом ашёсини қайта ишлаш, тайёр дори воситалари, тиббиёт буюмлари, тиббий техникалар, ёрдамчи ва қадоқлаш материаллари ишлаб чиқариш ва ҳ.к. учун ташкил этилмоқда.\nЭИЗ 30 йил муддатга, ушбу муддатни кейинчалик узайтириш имконияти билан ташкил этилади. Бу вақт мобайнида Ҳиндистоннинг етакчи компаниялари билан яқин ҳамкорликни йўлга қўйиш режалаштирилаётир. Хусусан, 2019 йилнинг I чорагида янги ЭИЗнинг бу мамлакатдаги имкониятларининг тақдимоти ўтказилади. Мазкур соҳада ҳинд технологияларини ўзлаштириш устувор ҳисобланади. Бундан ташқари, “Андижон-фарм” ЭИЗ дирекциясининг функциялари хорижий компанияларга, биринчи навбатда, ҳинд компанияларига берилиши мумкин.\nЗона ҳудудида алоҳида солиқ ва божхона режими амал қилади. “Андижон-фарм” ЭИЗ иштирокчиларига 26.10.2016 йилдаги ПФ-4853-сон Фармоннинг 3, 4, 5-бандлари қоидалари (шарҳга қаранг), бироқ 21.12.2018 йилдаги ПФ-5600-сон Фармоннинг талабларини ҳисобга олган ҳолда татбиқ этилади (шарҳга қаранг).\nШунингдек, ҳужжатда қатор ташкилий масалалар тартибга солинган, алоҳида идораларга зарур топшириқлар берилган.